הוועדה לענייני ביקורת המדינה, כנסת 19, פרוטוקול מספר 3, 2013-05-01 09:30

אמנון כהן: בוקר טוב לכולם.

אמנון כהן: ברשות

אמנון כהן: כם אני פותח את הדיון של הוועדה לביקורת המדינה.

אמנון כהן: הנושא על סדר היום הוא עיריית נצרת עילית: מנהל, תקציב, נכסים והתקשרויות – דוחות על הביקורת בשלטון המקומי לשנת 2012-2011 של דוח מבקר המדינה.

אמנון כהן: הדוח הוכן בדיון מקדים בוועדה, לפי בקשתו של היושב ראש הקודם יואל חסון ב-5 ביולי 2011, על-פי בקשתה של חברת הכנסת פאינה קירשנבאום.

אמנון כהן: אני קורא את הפרוטוקולים, וזה המשך דיון.

אמנון כהן: הדיון הקודם היה כדי להעלות את הסוגיה, להצביע על בעיות, ואז אפילו לא ביקשו בקשה לחוות דעת מבקר המדינה, אלא עשו דיון רגיל.

אמנון כהן: זה בשיקוליו של המבקר אם הוא רואה דיון שמצריך ביקורת, ואז הוא נכנס לעובי הקורה ומתחיל לבדוק כל נושא.

אמנון כהן: הוועדה ביקשה אז שלא נמתין ונעשה דוח מיוחד ולא דוח מרוכז כמו שמוציאים פעם בשנה בנושא השלטון המקומי.

אמנון כהן: אבל בשיקוליו המבקר חשב שהוא יעשה את הביקורת במסגרת הדוח השנתי, ובכך אנחנו דנים היום – במסגרת הדוח השנתי.

אמנון כהן: אני מציין שהוועדה שלנו תקיים כמה דיונים בנושא הדוח הזה של השלטון המקומי.

אמנון כהן: כמה רשויות שלגביהן גילו אי סדרים או תיקון ליקויים.

אמנון כהן: אנחנו באים לכאן לתקן, אנחנו לא באים לערוף ראשים לאף אחד.

אמנון כהן: אנחנו מסתכלים על הביקורת כביקורת בונה.

אמנון כהן: כל מי שעובד יכול לעשות טעויות בדרך, והכוונות הן טובות.

אמנון כהן: אבל לפעמים הדרך חשובה ביותר, ולפעמים היא עוברת לפסים שלא חשבנו עליהם.

אמנון כהן: במסגרות האלה שהמדינה בחנה ונתנה גם לשר בממשלת ישראל – במשרדו יושבים אנשי מקצוע וייעוץ משפטי, כלכלנים, תקציבנים וגזברים.

אמנון כהן: גם בשלטון המקומי, גם בעיריות זה בנוי כך שראש עיר לא צריך לדעת הכול בחיים.

אמנון כהן: הוא רואה צורך ציבורי של אותו ציבור ששלח אותו.

אמנון כהן: לפעמים אין לו כלים הדרושים בניהול העיר, ולכן החוק מאפשר לו לקחת יועצים, אנשים שמבינים בתחום.

אמנון כהן: הוא נעזר בהם, וכשהוא רוצה לעשות משהו יש לו יועץ שאומר לו איך לעשות את זה נכון.

אמנון כהן: המטרה היא לפעמים טובה, אבל לא נעשתה נכון, ואז מתקנים.

אמנון כהן: דוח המבקר מצביע על כמה דברים שהייתה כוונה טובה לעשות אותם, הצביעו על כך שומרי הסף שיש להם גם מעמד סטטוטורי כמו מהנדס העיר, גזבר העיר, יועץ משפטי וגם - - - עירוני.

אמנון כהן: כנראה המדינה חשבה שתהיה לו גם החלטה עצמאית אבל כמובן לא נתנה להם את זה כדי לחבל חלילה בעבודה של השלטון, של ראש העיר, של הנהלת העיר שנבחרו, אלא לייעץ לעשות את הדברים נכון.

אמנון כהן: כל ראש עיר נבחר צריך ליצור מנגנון הבנה שיעלה בקנה אחד עם הצרכים של העיר, הנהלת העיר ומועצת העיר, ולמעשה המנגנון המקצועי שצריך להוציא את התוויית המדיניות של ראש העיר לפועל – הכול לפי חוק ולפי תקנות ובשכל ישר כדי שלא ירגיש מישהו שמישהו שם מקלות בגלגלים.

אמנון כהן: כי אז האווירה מתחילה להיות לא טובה וכל אחד חושד בשני.

אמנון כהן: מי שניזוק בסופו של דבר זה תושב העיר שצריך לקבל את השירות ולא מקבל.

אמנון כהן: זה כמובן חבל, ובסוף הציבור גם שופט איך תתנהל העיר, איך יתנהל ראש העיר ונבחרי הציבור.

אמנון כהן: במדינה דמוקרטית הוא יכול לקבל החלטה מה הוא עושה פעם בחמש שנים כשהוא בוחר את נציגיו.

אמנון כהן: בשלב הזה אני לא רוצה להיכנס לתוכן של הפרוטוקול הקודם כי הדיון היה מאוד סוער, ואנחנו לא רוצים להגיע למקומות האלה.

אמנון כהן: כמו שאמרתי, הביקורת היא ביקורת בונה.

אמנון כהן: אנחנו צריכים לתקן ליקויים.

אמנון כהן: המטרות של כולנו נכונות, אבל הדרך חשובה ביותר.

אמנון כהן: גם להגיד דברים – לפעמים דבר קשה שיוצא מפיו של בן-אדם נכנס ללבו של השני כל כך עמוק עד שאי אפשר להוציא אותו אף פעם.

אמנון כהן: זה כמו כוס שנסדקת ורוצים לשתות ממנה – כוס סדוקה לעולם לא תהיה שלמה אף פעם.

אמנון כהן: לכן צריך לא להגיע לזה כי לתקן לפעמים קשה ביותר.

אמנון כהן: לכן גם בהלכה אומרים לנו: "שומר פיו ולשונו, שומר מצרות נפשו".

אמנון כהן: לא אמרו את זה סתם כי הפה לפעמים מביא לתליה, והפה יכול להוריד בן אדם מתליה.

אמנון כהן: זאת אומרת לפה יש תפקיד חשוב, ולכן צריך להיזהר מאוד בלשוננו.

אמנון כהן: כל אחד בתפקידו רואה את תפקידו כקדוש, כשליח ציבור.

אמנון כהן: גם תפקיד מקצועי הוא שליח ציבור, גם תפקיד של מבקר המדינה הוא תפקיד חשוב שהציבור בוחר אותו, הכנסת בוחרת אותו, כל המנגנון המקצועי.

אמנון כהן: אנחנו נחטא לתפקידנו אם נפגע בהם או נגיד שהם לא ענייניים, חס וחלילה, כי הם באמת מסתכלים על טובת הנושא, על טובת המערכת.

אמנון כהן: ואוי ואבוי אם לא תעשו כן – אנחנו נעשה לכם דיון בוועדה לביקורת המדינה שאולי צריך להחליף חלק מהאנשים.

אמנון כהן: כמו שאמרו, שופטים עייפים אז הם צריכים כרגע למצוא פנסיה – צריך להשאיר אותם במערכת.

אמנון כהן: אני לא מקבל דברים כאלה.

אמנון כהן: מי שעייף צריך לתת לו פיצוי נאות כדי שמישהו אחר צעיר יותר ייכנס ויעשה את העבודה.

אמנון כהן: אבל תיקים נמרחים הרבה שנים, עינוי דין של אנשים.

אמנון כהן: לפעמים אחר כך מגיעים למצב שצריך להרשיע מישהו, ובגלל שנמשך כל כך הרבה זמן אז מזכים אותו בכלל.

אמנון כהן: לכן אסור לנו להגיע לדברים האלה, ואנחנו רוצים שהאווירה תהיה טובה.

אמנון כהן: אנחנו נסתכל על תיקון ליקויים אחרי שנשמע את נציג מבקר המדינה.

אמנון כהן: נמצא אתנו משנה למנכ"ל ומנהל חטיבה, ידידי שמואל גולן.

אמנון כהן: תציגו לנו את עיקרי הממצאים, ואם כבר קיבלתם דוח של מה שתיקנו פה ושם תעדכן אותנו.

באסל גטאס: היושב-ראש, אפשר לדעת מי הוזמן לדיון?

אמנון כהן: ודאי, יש לך רשימת מוזמנים.

אמנון כהן: בוועדה שלנו אנחנו מאוד ליברלים.

אמנון כהן: כשנושא מפורסם כל מי שירצה לבוא ולהביע את עמדתו – זה פתוח.

אמנון כהן: אף פעם אנחנו לא מונעים מאף אחד.

אמנון כהן: חשוב לנו מאוד לשמוע את הציבור ואת האנשים, לא משנה באיזה צד הם, מהם השקפותיהם.

אמנון כהן: קולו יישמע, ואנחנו ניתן לכל אחד להתבטא.

אמנון כהן: אנחנו נהיה כאן עד השעה 11:00, אסור לי לקיים מעבר לזה דיונים.

אמנון כהן: אנחנו נעשה דיון ממצה, לעניין.

אמנון כהן: אנחנו צריכים לשמוע מה תיקנו מאז פרסום הדוח.

אמנון כהן: הדוח פורסם ב-25 בדצמבר 2012.

אמנון כהן: עברו מאז כבר ארבעה חודשים, וגם על-פי חוק, כבר אחרי 60 יום ו-90 יום צריך לקבל את הדיווח על תיקון הליקויים.

אמנון כהן: אני הבנתי שיש לכם דוח עב כרס שהכנתם על כל סעיף וסעיף.

אמנון כהן: אני מודה לראש העירייה ששלחת לי קודם לעבור, לראות ולהתרשם.

אמנון כהן: ראיתי שגם עשיתם מרוכז בשלושה עמודים את תיקון הליקויים שהיו.

אמנון כהן: אבל אולי עדיין לא הכול מסודר וברור, ואת זה נשמע היום.

אמנון כהן: אנחנו כמובן רוצים לדעת איך אתם הולכים בכיוון שרוב הליקויים או כולם מתוקנים.

אמנון כהן: מרגע זה, בבקשה, מר שמואל גולן.

אמנון כהן: תציג את עיקרי הממצאים ונשמע גם את חברי הכנסת שירצו להשתלב בדיון.

<שמואל גולן: בוקר טוב, אדוני יושב ראש הוועדה, חברי כנסת נכבדים, כל הקהל – בוקר טוב.

<שמואל גולן: אכן ביולי 2011 נערך פה דיון שאליו הוזמנו.

<שמואל גולן: כפי שציינת זה היה גם דיון סוער מאוד - -

אמנון כהן: קראתי פרוטוקולים.

אמנון כהן: זה נדיר – כל כך הרבה עמודים.

אמנון כהן: מה זה?

<שמואל גולן: אמרתי לראש העיר שהוא בא גם עם מישהו שניסה למתן אותו כל הזמן.

<שמואל גולן: אני לא רואה אותו היום פה.

<שמואל גולן: אה, הוא פה.

<שמואל גולן: זה הבן שלו שיושב מאחורה וכל הזמן ניסה להרגיע אותו.

<שמואל גולן: לגופו של עניין בעקבות הדיון הזה נתבקש משרד מבקר המדינה, גם בעקבות תלונות שהגיעו לפה והגיעו גם למשרד מבקר המדינה לבדוק כמה תחומים בהתנהלות עיריית נצרת - -

<שמעון גפסו: עילית.

<שמואל גולן: עילית.

<שמואל גולן: עוד לא הצלחת להחליף את השם.

<שמעון גפסו: זה בקנה.

<שמואל גולן: - - ובמיוחד מערכת של יחסי עבודה עכורים שכפי שהציגו אותה פה באותה תקופה, חייבה בדיקה חיצונית.

<שמואל גולן: לכן הביקורת שאנחנו ערכנו בראשות מר טוביה בירן שיושב פה לידי והסגנית שלו אמירה שיושבת כאן ועוד שתי עובדים שלא נמצאים פה, בדקנו כמה תחומים שמופיעים פה בדוח.

<שמואל גולן: מעבר לכך לפני שניכנס למהות, נכנסנו למין מצב שהגענו לרשות מקומית שמתפקדת עם בעלי תפקידים במערכת יחסים עכורה ביותר, במערכת שאנחנו מגדירים אותה לעיתים כמערכת כוחנית שלא יודעת איפה הגבולות, הן בצד הזה והן בצד השני - -

אמנון כהן: למה אתה מתכוון, צד שני?

<שמואל גולן: הן מצד נבחר הציבור והן בצד של אנשי המקצוע שעובדים.

<שמואל גולן: לצורך העניין זה לא רק שומרי הסף, זה גם בעלי תפקידים אחרים.

אמנון כהן: לא רק בין הפוליטיקאים, אלא גם במנגנון המקצועי.

<שמואל גולן: גם במנגנון המקצועי.

<שמואל גולן: מין אווירה כזאת שיצרה מצב שנבחר הציבור – ראש הרשות – חושב שהוא יכול לעשות ככל העולה על רוחו, חושב שהוא יכול לבצע דברים אף על פי ששומרי הסף מתריעים בפניו שהם לא רשאים לעשות את זה או שהדברים אינם חוקיים.

<שמואל גולן: הוא חושב שכנבחר ציבור הוא יכול לנהל את העיר לפי הכללים שלו.

אמנון כהן: אדוני, תן דוגמה אחת.

<שמואל גולן: תכף אני אתן דוגמאות.

<שמואל גולן: אדוני רק ייתן לי לפתח את העניין.

<שמואל גולן: נבחר ציבור, כשמו כן הוא – הוא עומד לדין הציבור פעם בחמש שנים.

<שמואל גולן: אבל גם מחובתו לפעול על-פי החוק, על-פי הכללים, על-פי הדין הקיים.

<שמואל גולן: שומרי הסף שלהם יש סמכות סטטוטורית להתנהלות התקינה לא נמצאים שם כמריונטות, אלא נמצאים שם כדי להתריע ולהגיד לראש הרשות – זה מותר וזה אסור, וכמובן, בחלק מהדברים הם לא יכולים לתת יד לדברים שאינם תקינים.

<שמואל גולן: אם גזבר נותן יד לגיוס כוח אדם בצורה לא תקינה נופלת עליו חבות אישית אחרי זה.

<שמואל גולן: על מי מפילים אחרי זה חיוב אישי?

<שמואל גולן: על הגזבר.

<שמואל גולן: לכן הוא לא יכול לפעול ולתת יד לגיוס לא תקין, לתשלום לא תקין, לקידום של אנשים לא תקין.

<שמואל גולן: אותו דבר היועצת המשפטית – היא לא יכולה לתת יד לשימוש חורג או לדברים שאסור לעשות אותם כי עומדת עליה אחרי זה חבות אישית.

<שמואל גולן: יש לנו כבר ניסיון מהעבר שיועצים משפטיים כאלה ואחרים נטו יותר מדי לכיוון הלא נכון, והיועץ המשפטי לממשלה הדיח אותם מתפקידם.

<שמואל גולן: אני יכול לתת דוגמאות אבל זה לא רלוונטי למקום הזה.

<שמואל גולן: לכן המערכת הזאת שצריכה לעבוד – מצד אחד נבחרי ציבור שמתפקידם להגדיר מדיניות – אין שום בעיה.

<שמואל גולן: נבחר ציבור שמגיע, יש לו אג'נדה שלו, הוא נבחר על האג'נדה שלו – הוא חייב להקרין, ואנשי המקצוע שעובדים ברשות המקומית צריכים לבצע את האג'נדה הזאת.

<שמואל גולן: אבל הכול לפי החוק, הכול לפי הדין, ולא לתת יד לחריגה.

<שמואל גולן: חלק מהדוח פה מציג פעולות שנעשו בצורה כוחנית, בצורה לא תקינה תוך כדי עימותים קשים מאוד.

<שמואל גולן: העימותים האלה הביאו אותנו למצב שבחלק מהדברים מבקר המדינה הבין שצריך לתת הגנה לשומרי הסף האלה.

<שמואל גולן: אחד כבר קיבל, אחת אמורה לקבל – כדי שהמערכת הזאת תתפקד בצורה נכונה.

<שמואל גולן: בעניין הזה אנחנו סבורים שהדבר לא היה תקין.

<שמואל גולן: לצערי הרב, אני חייב להגיד פה גם מילה על מספר הפנים.

<שמואל גולן: בעניין הזה משרד הפנים נקט עמדה של ישיבה על הגדר.

<שמואל גולן: לא התערב בכמה מקרים שהיו שם.

<שמואל גולן: אני כמובן מתייחס לממונה על המחוז שלא נמצא פה.

אמנון כהן: המשנה למנכ"ל נמצא פה.

<שמואל גולן: הוא מייצג את המשרד, אבל בחלק מהפעולות האלה מי שהיה צריך להיות דומיננטי שם זה הממונה על המחוז.

<שמואל גולן: בחלק מהדברים הוא לא התערב.

<שמואל גולן: אני יכול להקריא לכם תשובות של היועץ המשפטי של משרד הפנים שאומרות: זאת אוטונומיה, אנחנו לא מתעסקים עם אוטונומיה, הם צריכים לדעת להסתדר לבד.

<שמואל גולן: מה פתאום.

<שמואל גולן: למה קיים רגולטור?

<שמואל גולן: למה קיים מאסדר?

<שמואל גולן: כשצריך להתערב חייבים להתערב.

<שמואל גולן: יש לו גם סמכויות בעניין הזה, החל מפיזור מועצה והמשכו בדברים אחרים.

<שמואל גולן: אני אתן לך דוגמה: כשראש עירייה נכנס לעימות עם הגזבר שלו על תשלום למישהו שנקלט בצורה לא נכונה, ואומר לו הגזבר שהוא לא יכול לשלם לאדם הזה, מחליט ראש העירייה שהוא לא משלם שכר לכל העובדים.

<שמואל גולן: מאות עובדים וגמלאים לא קיבלו שכר.

<שמואל גולן: משרד הפנים לא התערב.

אמנון כהן: מה אתה אומר, שבגלל בן אדם אחד - -

<שמואל גולן: מאות לא קיבלו שכר.

אמנון כהן: כמה זמן?

<שמואל גולן: כמה ימים.

<שמואל גולן: העובדים הלכו לבית הדין והוציאו פסיקה, ובעקבות הפסיקה כמובן שילמו להם שכר.

<שמואל גולן: האם זה תקין?

<שמואל גולן: זה לא תקין.

אמנון כהן: זה גם נוגד הלכה.

<שמואל גולן: כן.

<שמואל גולן: זה לא תקין גם מצד העירייה, וכמובן, זה גם לא תקין מצד המאסדר שהיה צריך להתערב בעניין הזה.

<שמואל גולן: בשבוע הבא אנחנו מפרסמים דוח על משרד הפנים כמאסדר.

<שמואל גולן: אני מקווה שבעקבות הדוח הזה אנחנו נקבע כללים קבועים כדי שמשרד הפנים יידע מהו תפקידו של רגולטור ומתי הוא צריך להתערב או לא להתערב.

<שמואל גולן: התזה שקיימת – והיא עלתה פה בוועדה כמה פעמים לפחות עם שלושה מבקרים מתקופתה של מרים בן-פורת ז"ל, אני זוכר את הדיונים האלה - -

אמנון כהן: מה?

<שמואל גולן: התזה שאומרת, אנחנו יושבים על הגדר ומתערבים רק ברגעי משבר היא תזה לא נכונה של רגולטור.

אמנון כהן: אני לא חושב.

אמנון כהן: אני מכיר את שוקי אמרני מתפקידיו הקודמים.

אמנון כהן: הוא היה אחראי - -

<שמואל גולן: שוקי אמרני חושב אחרת.

אמנון כהן: - - גם על הביקורת בשלטון המקומי.

<שמואל גולן: הוא מייצג את המשרד.

שמעון אוחיון: הוא קורא לזה ישיבה על הגדר, אבל למעשה משתמע שהוא נותן לו גיבוי, אז אתה צריך לבוא בטענות למשרד הפנים.

<טוביה בירן: יש גם מקרים שנתנו גיבוי, ואנחנו מעירים על זה בדוח.

<שמואל גולן: משרד הפנים גם צריך לתת גיבוי לראש העירייה, אבל משרד הפנים צריך להתערב ברגע שיש משבר.

<שמואל גולן: צריך להתערב לא בזה שיגידו "שיסתדרו לבד", אלא אם צריך – חשב מלווה במקום גזבר – יש אלף ואחד דברים שאני יכול להעמיד אותם פה שמשרד הפנים אמור דרכם להתערב ולא להגיע למצבים של מערכת יחסים עכורה שפוגעת בסופו של דבר בעיר.

יריב לוין: אני רוצה לשאול שאלה: כשיש מערכת יחסים עכורה המסקנה המידית היא כזאת שצריך להתערב על-ידי נטרול ראש העיר בין על-ידי חשב מלווה - -

<שמואל גולן: לא צריך לנטרל את ראש העיר.

יריב לוין: - - או שהמסקנה צריכה להיות שבמצב הזה אולי ההתערבות צריכה להיות דווקא פעולה להחלפת בעלי התפקידים שראש העיר לא יודע לעבוד איתם.

יריב לוין: זאת שאלה עקרונית.

<שמואל גולן: העיקרון הוא שמשרד הפנים צריך להתערב.

יריב לוין: - - -

<שמואל גולן: אני לא מביע עמדה - -

יריב לוין: השאלה העקרונית היא האם יש נבחרי ציבור שנבחרים או שיש פקידים שמנהלים - - -

מיקי רוזנטל: אנחנו לא מקיימים דיון עקרוני, אנחנו דנים במקרה קונקרטי.

יריב לוין: אנחנו דנים דיון עקרוני שהמקרה הפרטי הזה הוא נגזרת שלו.

יריב לוין: זה מצוין כדי לדון בעניין העקרוני.

אמנון כהן: חבר הכנסת לוין, שאלת, ועכשיו אנחנו ממשיכים עם הדוח.

שמעון אוחיון: - - - שהגזבר בסדר, כולם בסדר – ראש העיר לא בסדר.

יריב לוין: אני רוצה להבין מה העמדה שלכם.

<שמואל גולן: העמדה שלנו היא שאם מערכת לא מתפקדת – משרד הפנים צריך להתערב.

<שמואל גולן: אני סתם זרקתי פה – אם המערכת הניהולית הכספית לא מתערבת יש לו כלי שנקרא חשב מלווה, יש לו כלי של גובה, יש לו כלי שהמחוקק נתן לו.

יריב לוין: אתה הצגת כלים שמנטרלים את ראש העיר.

<שמואל גולן: לא, לא.

יריב לוין: מה, לא?

<שמואל גולן: הוא נבחר ציבור.

יריב לוין: חשב מלווה לא מנטרל את ראש העיר?

יריב לוין: אם יש לו ויכוח עם הגזבר שלו אז הפתרון הוא שימנו לו חשב מלווה?

יריב לוין: זה נראה לכם סביר?

<שמואל גולן: אם ראש העיר לא מסתדר עם הגזבר שלו צריך לפתור את הבעיה - -

יריב לוין: - - - מדינה דמוקרטית.

אמנון כהן: חבר הכנסת לוין, אנחנו לא דנים בעניין עקרוני.

אמנון כהן: כרגע אני רוצה לשמוע תיקון ליקויים.

<שמואל גולן: אם ראש העיר לא מסתדר עם הגזבר שלו צריך לפתור את הבעיה.

<שמואל גולן: הוא קודם כול נבחר ציבור, ויש לו האג'נדה והוא צריך לעשות הכול.

<שמואל גולן: יחד עם זאת ההתערבות שאנחנו מצביעים עליה היא התערבות בפעולות בלתי חוקיות שנעשו.

<שמואל גולן: רק על הדבר הזה.

<שמואל גולן: אני כרגע לא מדבר על שיבוצים וכדומה.

<שמואל גולן: כשאין ברירה גם מפזרים מועצה.

<שמואל גולן: יש לנו היום למעלה מ-20 מועצות כאלה שפוזרו בגלל מערכת יחסים עכורה, בגלל שלא הסתדרו.

<קריאות: - - -

אמנון כהן: מר גולן, אני מבקש.

אמנון כהן: המטרה של מדינת ישראל וגם של משרד הפנים היא לא לפזר את העיריות.

אמנון כהן: אנחנו רוצים לתת לכם יציבות שלטונית, אנחנו רוצים לתת לאנשים לעבוד.

אמנון כהן: הציבור אמר את דברו בבחירות.

אמנון כהן: גם עכשיו יש קואליציה שונה – הציבור בחר.

אמנון כהן: לא כל יום צריך לחפש איך להחליף את השלטון.

אמנון כהן: גם אם אני באופוזיציה עכשיו אני לא רוצה להפיל את הממשלה.

אמנון כהן: תשלוט עכשיו, לוין, בסדר, תשלטו.

אמנון כהן: זמן קצוב, אבל תשלטו.

אמנון כהן: אני לא הולך להחליף, לא חשב מלווה - -

יריב לוין: לא אמרתי לך את דעתי כשפינינו.

<שמואל גולן: באשר למהות – יש פה סדרת ליקויים שבחלקם הם ליקויים שנמצא אותם גם ברשויות אחרות.

<שמואל גולן: לא צריך להגיד שזה רק בעיריית נצרת מוצאים אותם - -

<שמעון גפסו: עילית.

<שמואל גולן: עילית.

<שמואל גולן: כן, תזכיר לי כל פעם את ה"עילית".

<שמעון גפסו: אני חייב, זה התפקיד שלי.

<שמואל גולן: זאת סדרת ליקויים שניתן לתקן אותם.

<שמואל גולן: בחלקם הוא גם תיקן אותם וגם דיווח.

<שמואל גולן: השאלה היא איך עושים את זה, והאם מבינים שכשבא שומר סף ומצביע על משהו לא תקין, האם דווקא עושים את הפעולה הזאת.

<שמואל גולן: לדוגמה יש כאן כמה דוגמאות של קליטת כוח אדם - -

אמנון כהן: כבוד יושב ראש ועדת חוקה, חוק ומשפט.

דוד רותם: אני רוצה לוודא שאתם יודעים ששומרי הסף הם רק היועצים המשפטיים.

אמנון כהן: יש פה גם גזבר.

דוד רותם: גזברים הם לא שומרי סף.

שמעון אוחיון: יש כאלה - - - על הדלת, ויש כאלה ששמים מקלות ליד הדלת.

אמנון כהן: ישר בתוך הגלגל.

<שמואל גולן: כשראש העירייה רוצה לתת שירות מסוים לאזרחים שלו וסבור שהוא רוצה לקרב את הקונסוליה של מדינה זרה שאני לא רוצה להגיד את שמה פה - -

<שמואל גולן: תגיד, זאת רוסיה.

<שמואל גולן: - - לנצרת, כדי שלא יצטרכו לנסוע לחיפה או לתל-אביב – יכול להיות שזה תקין, זה בסדר גמור.

<שמואל גולן: אבל כשאומרים לו שהפעולה שנקט להכניס את הקונסוליה לתוך בניין העירייה – מי שקצת מצוי ביחסים בינלאומיים - -

<שמעון גפסו: במוזיאון.

<שמואל גולן: - - יודע בדיוק מה המשמעות שאתה פותח שטח של מדינה זרה בתוך בניין העירייה ונותן שירותים.

<שמואל גולן: מביאים לו ייעוץ משפטי עם הגדרה שאומרת שזה לא תקין, גם ההסכמה לא תקינה.

<שמואל גולן: מביאים לו ממשרד הפנים גם הגדרה כזאת, והוא בשלו ממשיך.

<שמואל גולן: הדבר הזה לא תקין.

<שמואל גולן: זה אומר שמכיוון שיש שם מערכת יחסים עכורה משתבשות שם כל המערכות ולא מקשיבים ולא מבצעים.

<שמואל גולן: בסופו של דבר מה שנעשה שם לא היה תקין.

<שמואל גולן: בסופו של דבר הוא קיבל את עמדת הביקורת וגם תיקן אותה אחר כך, אבל כל התהליך הזה – דווקא, אנחנו נפתח קונסוליה שגרירות בעירייה זה לא תקין.

יריב לוין: מה זה "דווקא"?

יריב לוין: רצה לתת שירות לאלפי אנשים.

יריב לוין: מה, הוא הרוויח?

יריב לוין: מה הוא הרוויח?

שמעון אוחיון: מה אתה רוצה?

שמעון אוחיון: הסגנון שלך, באמת.

<שמואל גולן: זאת הבעיה היחידה.

שמעון אוחיון: תקשיב לסגנון שלך.

<שמואל גולן: אדוני, חבר הכנסת, אני מתנצל אם הסגנון שלי נראה קצת יותר תוקפני, אבל אני רק אומר שקיבלנו משימה לבדוק את הדבר הזה.

<שמואל גולן: אנחנו באים ואומרים היום ממה הדבר נובע.

אורית סטרוק: אדוני היושב ראש, אנחנו באנו לשמוע מה היו הליקויים, מה תוקן ומה עוד לא תוקן, וכל הזמן אנחנו שומעים הטפת מוסר של האדון הנכבד הזה לראש העיר.

אורית סטרוק: הוא בתור מטיף מוסר או בתור מי שבא לסקור את הליקויים?

אמנון כהן: אני אמרתי שהדיון הקודם היה מאוד לא מכובד, בלשון המעטה.

אורית סטרוק: הטונים פה הם לא לעניין.

אמנון כהן: הטונים שם היו בצד השני.

אמנון כהן: יש כנראה החזר.

מיקי רוזנטל: הקואליציה התגייסה לשמור על ראש העיר בלי קשר למהות הדוח.

מיקי רוזנטל: זה כבר די ברור.

אמנון כהן: אוקיי, בואו נמשיך עם הדוח.

<שמואל גולן: באשר למהות – יש פה סדרת ליקויים.

<שמואל גולן: אני לא יודע אם זה בדיוק המקום להתחיל להתעסק עם קליטת מנהל אגף פיקוח וממונה על בקרת העבודה - -

אורית סטרוק: - - - מה היו הבעיות?

אמנון כהן: אוקיי, נשמע.

יריב לוין: - - -

אמנון כהן: חבר הכנסת לוין.

<שמואל גולן: הבעיות היו או שהקליטה הייתה לפי החוק או שלא ביצעו מכרזים או הביאו מקורבים.

<שמואל גולן: יש פה סדרה של נושאים שכתובים בתוך הדוח.

<שמואל גולן: אני לא חושב שצריך להתעסק עכשיו רק בנקודה הזאת, כי הנקודות וגם הנקודות שבהמשך גם בתחום הנכסים ובדברים אחרים נובעים בעיקר מתפיסת העולם שהצבעתי עליה קודם.

<שמואל גולן: אני מצטער מאוד אם הדבר הזה מתקבל בצורה תוקפנית יותר.

אמנון כהן: קיבלתם דוח תיקון ליקויים?

<שמואל גולן: על חלק מהדברים קיבלנו תוך כדי הביקורת.

<שמואל גולן: קיבלנו מכתב מה תוקן, מה לא תוקן.

אמנון כהן: כמה אחוז בערך תוקן?

<שמואל גולן: אין לי כרגע אחוזים כי חלק מהדברים הוא הביא היום בבוקר.

יריב לוין: יש שיתוף פעולה אתו או שהוא מתעלם?

<שמואל גולן: זכינו לשיתוף פעולה בעירייה.

<שמואל גולן: אף אחד לא נטרל אותנו בעירייה, ואנחנו גם למדים איך להתעסק במקומות שמנסים להפריע לנו.

<שמואל גולן: העירייה לא הפריעה לנו – ביצענו את הביקורת, והכול טוב ויפה.

<שמואל גולן: אני מתריע על דבר שראוי לקחת לתשומת לב.

<שמואל גולן: הסימפטום הזה שאני מתריע עליו יורד אחר כך נקודתית לקליטת כוח אדם, לניהול נכסים – לכל הדברים האלה שלהערכתי לא צריכים להתעסק עם זה.

אמנון כהן: זה בינתיים.

אמנון כהן: אנחנו אולי נצטרך לשמוע ממך עוד כמה דברים אם תיקנו או לא תיקנו.

אמנון כהן: כמובן, הדוח נמצא על השולחן – מי שיכול עוד לעיין, לראות סעיפים.

דב חנין: האם המסמך המדהים הזה שיש לפנינו שהוא תגובת שמעון גפסו לדוח המבקר, וכתוב שם גיבוב שטויות, זה מסמך רשמי או שזה מסמך מזויף?

יריב לוין: למה זה גיבוב שטויות, חבר הכנסת חנין?

יריב לוין: למה זה גיבוב שטויות?

דב חנין: זה מסמך אמיתי או מזויף?

יריב לוין: איזה מין אמירות אלה?

דב חנין: זה מסמך רשמי או מסמך מזויף?

יריב לוין: איזה מין אמירות אלה?

יריב לוין: איזה מין אמירות אלה?

דב חנין: זה מסמך רשמי או מסמך מזויף?

דב חנין: אני רוצה להבין את זה.

יריב לוין: כתוב שם גיבוב שטויות – נו, באמת.

אמנון כהן: לא ראיתי, איפה זה?

דב חנין: לא יודע.

דב חנין: זה מסמך רשמי או מסמך מזויף?

<שמעון גפסו: זאת אחת הדוגמאות שנתתי לעיתון "הארץ".

דב חנין: אני שואל אם זה מסמך רשמי או מסמך מזויף.

אמנון כהן: תודה.

דב חנין: חבר הכנסת לוין, אתה רוצה - - - כזה דבר?

דב חנין: על מה אתה מדבר?

יריב לוין: זכותו של ראש עיר - - - את המנדט שהוא קיבל מהציבור.

דב חנין: הנייר הזה הוא נייר רשמי או נייר מזויף?

דב חנין: הוא לא נושא סמל.

אמנון כהן: אני לא ראיתי את הנייר הזה.

דב חנין: מדהים אותי שיש כזאת - - -

אמנון כהן: חברי חברי הכנסת, אני מבין שיש פה סערת רגשות.

אמנון כהן: אני גם מבקש לא להוציא מסמכים שלא כולם קיבלו.

אמנון כהן: אי אפשר להוציא מכל מיני מקומות מסמכים.

אמנון כהן: אנחנו עובדים מסודר.

אמנון כהן: מאיפה לקחתם את זה?

<שמעון גפסו: זאת לא התגובה שלי.

<שמעון גפסו: התגובה שלי יוצאת על נייר כזה.

שמעון אוחיון: אדוני היושב ראש, אנחנו מנהלים דיון מול מה שאתה מביא לנו, מה שהמבקר מביא.

שמעון אוחיון: אנחנו לא רוצים להתייחס לזה.

שמעון אוחיון: מישהו יאיים עלינו בכל מיני ניירות.

אמנון כהן: הנוהל פה הוא שכל נייר שמגיע לפה חייב לעבור דרך המנהלת.

אמנון כהן: גם ראש העיר – אף אחד מהגופים לא שם נייר על השולחן.

באסל גטאס: אני לא חילקתי את זה, זה שלי.

אמנון כהן: אז אני לא מתייחס.

אמנון כהן: שים אותו בכיס שלך מצדי.

אמנון כהן: אנחנו לא רוצים לדבר על דברים שכל אחד ממציא, לחקור אותו מאיפה הוא בא, מי כתב - -

מיקי רוזנטל: הוא מאשר שהוא אמר את זה.

מיקי רוזנטל: הוא לא מכחיש.

אמנון כהן: תנו לי מסמך שאתה רוצה להעביר, תעביר לכולם – תהיה תגובה.

אמנון כהן: בשלב הזה נעבור להתייחסויות – אתה תחליט מי.

אמנון כהן: לאחר מכן נשמע את משרד הפנים.

אמנון כהן: מנהל המחוז לא פה - -

<קריאה: הנה הממונה על המחוז.

<קריאה: ממלא מקום.

אמנון כהן: מנהל המחוז לא פה.

אמנון כהן: ממלא המקום כן.

אמנון כהן: אבל אני רואה פה את המשנה למנכ"ל משרד הפנים.

אמנון כהן: אני מכיר אותך שוקי שבתפקידך הקודם התעסקת בביקורת.

אמנון כהן: אנחנו אמרנו שאנחנו רוצים ביקורת בונה.

אמנון כהן: תכין גם תשובות כי אנחנו רוצים לדעת מתי צריכה להיות מעורבות של משרד הפנים, באיזה שלב.

אמנון כהן: האם בדברים האלה כן היה צריך או לא היה צריך.

אמנון כהן: אתם בר-סמכא בנושא הזה, אתם הרגולטור האמתי האותנטי של השלטון המקומי.

אמנון כהן: אנחנו סומכים עליכם שאם יש התנהלות לא תקינה בשלב כזה, לפעמים לעשות גם סולחה בין החברים גם באופן לא רשמי אפשר לעשות.

אמנון כהן: אמרתי חשב מלווה או ממונה שזה קיצוני לגמרי כי אנחנו חיים במדינה דמוקרטית וצריך לתת כלים לעבוד.

אמנון כהן: אבל לפעמים יש אי הבנות אז אפשר לעשות ישיבה משותפת, לבדוק את הדברים.

אמנון כהן: ראש עיר, תחליט אתה – אתה רוצה להגיב על דוח המבקר בלבד כרגע?

אמנון כהן: אני רוצה לדעת על הליקויים – תיקנת או לא תיקנת?

אמנון כהן: לפעמים יש לראש עיר נכונות לעשות משהו לטובת הציבור.

אמנון כהן: ראיתי באיזשהו דוח שהסבתם מרכז מסחרי לטובת אולם שמחות.

<שמעון גפסו: לא מרכז מסחרי, מפעל נטוש.

אמנון כהן: בסדר, ההגדרה של השטח היא "מקום מסחר".

אמנון כהן: אתה אומר שלצור

אמנון כהן: כי ציבור לטובת תושבי העיר שלך רצית מקום לעשות אירועים.

<שמעון גפסו: כשר אפילו.

<שמעון גפסו: ביקשתי שיהיה כשר.

אמנון כהן: חשוב מאוד שיהיה כשר.

אמנון כהן: אתה מסתכל על צורכי העיר אבל אי אפשר להגיד על מבנה אם הוא מתאים או לא מתאים – יש שם עניין של בטיחות.

אמנון כהן: ראינו מקומות שקרסו לפעמים כי אולי המבנה לא בנוי לנושא שאתה רוצה לייעד.

אמנון כהן: לכן יש דרך.

אמנון כהן: את הרצון שלך אפשר לתרגם.

אמנון כהן: אפשר לעשות ועדה מקומית, יש לפעמים ועדה מחוזית, היתר בנייה או שימוש חורג או לתת טיפול תב"ע נקודתית – יש דרך.

אמנון כהן: לפעמים אתה אומר שצורכי העיר חשובים לי כרגע – תמצאו לי נוסחה; או אתה יכול לבוא ולהנחית וכולם יגידו שאסור.

אמנון כהן: גם הדרך חשובה פה מאוד כי מחר אנחנו צריכים לדעת שגם מבחינה בטיחותית המבנה הזה מתאים.

אמנון כהן: אתה רוצה לפתור את הבעיה ולתת להם פתרון למרכז שמחות, אבל חס וחלילה עלול לקרות אסון.

אמנון כהן: או בית ספר שיכול להיות שאתה נותן, ואז המקום לא בטיחותי וילד נופל ושובר את הרגל; או כיבוי אש לא מתאים.

אמנון כהן: אנחנו צריכים להיות מוגנים מהדברים האלה מבחינה ציבורית.

אמנון כהן: אני כממלא מקום ראש עיר מכיר את הדברים האלה.

אמנון כהן: לפעמים יש רצון לעשות, אבל לפעמים יש עוגנים שאומרים לך שאתה יכול לעשות, אבל לפני כן תעשה א', ב', ג', ד'.

אמנון כהן: בבקשה, אדוני.

<שמעון גפסו: תודה רבה, אדוני היושב ראש.

<שמעון גפסו: אני מבקש לא יותר מחמש דקות.

אמנון כהן: קח את הזמן.

אמנון כהן: אנחנו רוצים לשמוע על תיקון הליקויים.

<שמעון גפסו: חשוב לי להשמיע את תיקון הליקויים.

<שמעון גפסו: אני חייב לומר שהאווירה פה הרבה יותר טובה היום ממה שהייתה ב-5 ביולי 2011.

אמנון כהן: זה בגלל היושב-ראש.

<שמעון גפסו: כנראה, בגלל היושב-ראש.

<שמעון גפסו: אבל אני רוצה לומר שהאווירה פחות עוינת.

<שמעון גפסו: אני הרגשתי כאילו אני מגיע לשבט אפריקני ומכניסים אותי לשיפוד.

אמנון כהן: מתי?

<שמעון גפסו: ב-5 ביולי 2011.

אמנון כהן: בוועדות כאלה אין לנו דברים כאלה.

אמנון כהן: אנחנו ענייניים.

<שמעון גפסו: אז אני מציע לך לקרוא.

אמנון כהן: קראתי.

<שמעון גפסו: אמת – אני הוריתי לעכב את השכר, ואני מתנצל על כך.

<שמעון גפסו: השכר עוכב ביום אחד, והוקדם בחודש אחריו בשמונה ימים.

<שמואל גולן: זה לא פיצוי.

<שמעון גפסו: לא משנה.

<שמעון גפסו: מר גולן, ידידי היקר, אני מכבד אותך.

<שמעון גפסו: אני חושב שאתם עושים עבודה טובה, אבל יסלחו לי כולם – לי יש ביקורת על המבקר.

<שמעון גפסו: לדעתי, גם המבקר צריך להיות מבוקר.

<שמעון גפסו: אני אומר את זה לחברי חברי הכנסת – בשנת 2013 צריך להיות גוף קטן - -

אמנון כהן: עזוב את הדברים האלה.

אמנון כהן: אנחנו באנו לתקן ליקויים.

אמנון כהן: אנחנו ותיקים בכנסת - -

באסל גטאס: הבעיה שלו היא - - -

<שמעון גפסו: מר גטאס, בגילוי נאות תגיד שאתה אח של חבר מועצה.

באסל גטאס: כשיגיע התור שלי.

<שמעון גפסו: אבל שיבינו.

אמנון כהן: אנחנו מבינים, אנחנו יודעים.

<שמעון גפסו: אפילו אתם מאותה סיעה.

שמעון אוחיון: אני לא ידעתי.

יריב לוין: גם אני לא ידעתי.

אמנון כהן: הוא אמר שלפני שהוא ידבר הוא יגיד.

מיקי רוזנטל: אתה חבר במפלגתו של שר הפנים?

<שמעון גפסו: אני חבר במפלגתו של שר הפנים ועוד כמה חברי כנסת שנמצאים פה.

<קריאה: היום בכנסת כולם אחים.

<שמעון גפסו: אני מסכים - - -

אמנון כהן: מר גפסו, אם אתה רוצה שהאווירה תישאר כמו שהיא - -

<שמעון גפסו: אני מבטיח שהאווירה תישאר טובה אם תיתנו לי לדבר חמש דקות.

אמנון כהן: הלשון חשובה, ולכן אל תלך עכשיו לנושאים שלא קשורים.

אמנון כהן: אני מדבר על דוח המבקר.

אמנון כהן: קיבלת דוח – מה שחשוב לי כרגע זה שתדבר על כמה סעיפים או תציין באחוזים מה תיקנת או לא תיקנת.

<שמעון גפסו: 80% תוקן, השאר בתנועה.

אמנון כהן: מה אתה הולך לתקן, מה קשה לך לתקן?

אמנון כהן: אולי אנחנו צריכים לתקן חוק כי אתה לא יכול לתקן בגלל החוק.

<שמעון גפסו: על זה אני רוצה לדבר.

אמנון כהן: אז רק על זה תדבר.

<שמעון גפסו: בנושא הקונסוליה – אכן אירחנו בקומת המוזיאון קונסוליה.

<שמעון גפסו: הכול באמצעים שלהם, במחשבים שלהם.

<שמעון גפסו: זה קורה בכל הרשויות.

אמנון כהן: אירחתם אותם רק?

<שמעון גפסו: אירחנו אותם.

<שמעון גפסו: לא נתנו להם לא כוח אדם, לא שומרים.

<שמעון גפסו: הם הביאו שומרים שלהם, כוח אדם שלהם ומחשבים שלהם.

מיקי רוזנטל: מה זה "אירחתם"?

<שמעון גפסו: זה קורה בכל הרשויות, אדוני.

מיקי רוזנטל: אני צריך - - -

אמנון כהן: תסביר, הוא רוצה להבין.

<שמעון גפסו: יש קומת מוזיאון אחת שהיא קומה ריקה.

<שמעון גפסו: במקום שהתושבים שלנו ייסעו לחיפה וישלמו למאכער 120 שקלים עבור חידוש הדרכון הרוסי הם באים לנצרת עילית, ומחדשים להם את זה חינם.

מיקי רוזנטל: חתמתם הסכם?

<שמעון גפסו: אין לנו הסכם, אנחנו לא מקבלים כסף בתמורה.

מיקי רוזנטל: לא משנה, אבל איך אתה יכול?

אמנון כהן: הוא תיקן.

<שמעון גפסו: קיבלנו.

<שמעון גפסו: אנחנו מקבלים שצריך הסכם.

<שמעון גפסו: להשכיר להם זה בשקל.

מיקי רוזנטל: אתה מבין שזה לא בסדר, נכון?

<שמעון גפסו: כן.

מיקי רוזנטל: העיקר שהפנמת.

<שמעון גפסו: בנושא הקליטה של העובדים – כל הקליטה של העובדים קיבלה את אישור משרד הפנים.

<שמעון גפסו: אני מאוד מעריך את שר הפנים הקודם.

<שמעון גפסו: בעיניי הוא אחד האנשים שאני חייב להצדיע לו – והוא לא מהמפלגה שלי, ואף פעם לא הצבעתי לש"ס.

<שמעון גפסו: כל הקליטה נעשתה באישורים, באסמכתאות של משרד הפנים, וגם הם צורפו בחוברת הזאת שהשקעתי בה ארבע שבתות לכתוב אותה.

אמנון כהן: למה שבתות?

אמנון כהן: תגיד, מוצאי שבת.

מיקי רוזנטל: זה לא הולך לפי משקל ולא לפי מספר העמודים.

<שמעון גפסו: ארבע שבתות כי לא רציתי לגזול את זמן הציבור.

<שמעון גפסו: כל העובדים נקלטו, וחלקם אני מכיר.

אמנון כהן: אני יושב ראש ומדי פעם מותר לי להשחיל שאלה.

אמנון כהן: היה דוח שגזבר לא רצה לחתום כי התקן שרצית להכניס לא עמד בתקשי"ר כזה או אחר או לפי ההגדרות כי יש לו גם מגבלה שלו.

<שמעון גפסו: זה לא מדויק.

<שמעון גפסו: היה יותר מפעם אחת שהוא אמר לי שאם אתן תוספת למזכירה שלי הוא יחתום.

<שמעון גפסו: זאת דוגמה.

<שמעון גפסו: אני אומר את זה פה, ואני מוכן להיבדק במכונת אמת.

<שמעון גפסו: באותו שבוע הענקתי לו החזקת רכב למזכירה שלו.

<שמעון גפסו: בבקשה, זאת דוגמה קלסית.

אמנון כהן: אסור לעשות את זה.

<שמעון גפסו: אני יודע.

<שמעון גפסו: אבל מבקר המדינה נותן לגיטימציה לראשי ערים להיסחט.

מיקי רוזנטל: מר גבסו, תן לי לומר לך: יש הרבה גנבים בעולם, זה לא מצדיק גנב אחד.

<שמעון גפסו: אתה צודק.

מיקי רוזנטל: אם אחרים לא היו בסדר - -

שמעון אוחיון: זאת השוואה לא נכונה.

מיקי רוזנטל: תן לי לסיים את המשפט שלי.

מיקי רוזנטל: אם אתה אומר שעשו דברים לא בסדר – זה לא מצדיק את זה שאתה עושה דברים לא בסדר.

<שמעון גפסו: בוודאי, אני מסכים איתך.

מיקי רוזנטל: אתה מבין את זה.

<שמעון גפסו: בוודאי.

אורית סטרוק: - - - סחיטה.

אמנון כהן: מה הנקודה, מר אוחיון?

שמעון אוחיון: הנקודה היא שהמבקר טוען שאתה השתמשת באולם ללא נוהל, ללא סידור, ללא השכרה.

שמעון אוחיון: זה מקרה של נוהל.

שמעון אוחיון: בסדר-לא בסדר, תקין-לא תקין.

שמעון אוחיון: פה נותנים דוגמה של סחיטה: לא תיתן דרגה – לא תקבל חתימה.

<שמעון גפסו: נכון.

<שמעון גפסו: אני מודה.

<שמעון גפסו: אני מוכן להיבדק בפוליגרף.

שמעון אוחיון: זה אותו דבר?

אמנון כהן: אז אתה אומר שכל מה שהעיר לי הגזבר לגבי אי תקינות, לפי התקשי"ר - -

<שמעון גפסו: הוא רצה משהו בתמורה.

אמנון כהן: עזוב את זה עכשיו.

אמנון כהן: אנחנו נטפל בזה אחר כך.

אמנון כהן: אבל אתה אומר שכל התקנים האלה הועברו למשרד הפנים ואושרו על-ידם.

אמנון כהן: יכול להיות שאמרו לך פה להוריד דרגה, שם להוריד את השעות - -

<שמעון גפסו: כן.

אמנון כהן: - - ואתה התאמת את זה.

<שמעון גפסו: התאמתי בדיוק לפי משרד הפנים.

מיקי רוזנטל: הגשת תלונה במשטרה על ניסיון סחיטה?

<שמעון גפסו: לא.

<שמעון גפסו: הגשתי תלונות אחרות במשטרה בנושא הזה.

<שמעון גפסו: דומה מאוד.

אמנון כהן: הסעיף הבא.

<שמעון גפסו: אחד המקרים שהוא התבקש לחתום על עובדים כאלה ואחרים הגזבר הוא ביקש 5% תוספת במשכורת שלו.

<שמעון גפסו: והוא קיבל.

<שמעון גפסו: בבקשה, תבדקו.

אמנון כהן: על מה אתה מדבר?

אמנון כהן: לא הבנתי.

<שמעון גפסו: הגזבר ביקש תוספת של 5% במשכורת שלו, והוא קיבל.

<שמעון גפסו: הוא אמר שמגיע לו, ואם אני אתן לו - -

<קריאה: - - -

<שמעון גפסו: לא יודע, אבל הוא קיבל צו הגנה.

<שמעון גפסו: 54% מהאוכלוסייה הצביעו עבורי, וביניהם יש גם אנשים שלי שאני מכיר.

<שמעון גפסו: נכון, חלק נקלטו כדת וכדין.

<שמעון גפסו: ואם מישהו חבר שלי לא צריך לירות בו ברחוב בגלל שהוא חבר שלי ובגלל שאני מכיר אותו.

<שמעון גפסו: אף אחד מהמשפחה שלי לא נקלט, ואני הנהגתי את הנוהל שקבע משרד הפנים שנתיים אחרי זה שלא מכניסים בעלים ואחים לעיריית נצרת עילית.

<שמעון גפסו: בעיריית נצרת עילית יש חמולות שלמות - חמישה אחים ובעל ואישה שעובדים בתוך העירייה.

<שמעון גפסו: זאת דוגמה אחת, וזה היה לפניי.

<שמעון גפסו: אבל אז שומרי הסף - -

<שוקרי עוואדה: אבל לא ערבים.

<שמעון גפסו: רק שנייה, ד"ר שוקרי.

<שוקרי עוואדה: חמולות לא ערביות.

<שמעון גפסו: ד"ר שוקרי, שנייה.

<קריאות: - - -

<שמעון גפסו: רבותיי, אתם בדקתם רק מה שרציתם.

<שמעון גפסו: ישבתם יומיים אצל היועצת המשפטית, יומיים אצל הגזבר וחצי שעה אצלי.

<שמעון גפסו: תגידו את זה.

יריב לוין: - - -

<שמעון גפסו: אבל אין לי שום טענות לאף אחד.

<שמואל גולן: ישבנו שנה.

<שמעון גפסו: רבותיי, ישבתם חודש בעירייה, מתוך זה יומיים – אני יודע בדיוק.

<שמעון גפסו: זה בסדר.

<שמעון גפסו: אדוני היושב ראש, חברי הוועדה, חברי הכנסת היקרים, אורחים יקרים, משרד הפנים, אנשי מבקר המדינה.

<שמעון גפסו: מבקר המדינה הוא מוסד חשוב – חשוב מאוד אפילו – כל עוד הוא שומר על תפקידו המקורי - -

אמנון כהן: עוד פעם התחלת?

אמנון כהן: הוא רק שומר על תפקידו.

אמנון כהן: הוא לא יכול לעשות משהו אחר.

<שמעון גפסו: - - לסייע למוסדות ציבור – ואני לא מדבר רק על רשות עיריית נצרת עילית – להתנהל נכון.

<שמעון גפסו: כשמבקר המדינה הופך לצייד סקופים - -

אמנון כהן: עוד פעם?

אמנון כהן: אני לא רוצה.

אמנון כהן: ראש העיר, אנחנו דיברנו על תיקון ליקויים.

אמנון כהן: אל תעביר את זה לכיוון אחר.

אמנון כהן: אנחנו לא עושים - -

<שמעון גפסו: אני רק רוצה - - - נימה חיובית.

אמנון כהן: סליחה, אנחנו לא עושים ביקורת על מבקר המדינה כרגע.

אמנון כהן: הביקורת כרגע היא עליך.

מיקי רוזנטל: אתה תוקף את מבקר המדינה.

מיקי רוזנטל: אתה צריך לענות.

<שמעון גפסו: אני עניתי.

מיקי רוזנטל: לא ענית.

מיקי רוזנטל: זאת חוכמה קטנה מאוד מה שאתה עושה.

<שמעון גפסו: למה חוכמה קטנה?

מיקי רוזנטל: כי זה היית צריך להעביר לנו אם היית רוצה שנעיין בזה, שבוע לפני הדיון הזה.

מיקי רוזנטל: לא עכשיו כדי להראות לנו ערימה של דפים שאני לא יודע מה יש שם.

<שמעון גפסו: אז תעיין בזה.

אמנון כהן: דבר איתי על ניהול נכסי העירייה.

באסל גטאס: שים לב שהישיבה במשרד הפנים לסיכום התיקונים והליקויים נערכה אתמול.

<שמעון גפסו: כן, זאת ישיבה נוספת.

באסל גטאס: - - - מספר הפרוטוקול שלה.

אמנון כהן: הוא לא סיים עדיין.

<שמעון גפסו: טוב מאוד, סימן שמשרד הפנים יעיל.

אמנון כהן: יש לך עוד דברים להגיד על תיקון ליקויים?

אמנון כהן: עזוב את מבקר המדינה.

אמנון כהן: תיקון ליקויים.

<שמעון גפסו: כן.

יריב לוין: מה הבעיה?

<שמעון גפסו: אדוני היושב-ראש, אני מוכן לעבור למצב של שקט.

<שמעון גפסו: אני בא לפה, אתם אומרים, ואני מקשיב ושותק.

<שמעון גפסו: אם אתם לא אומרים לגוף המבוקר לומר מה שהוא חושב – אני לא אומר שום דבר שהוא בניגוד לחוק.

אמנון כהן: אני אומר שתתייחס לדוח.

<שמעון גפסו: אם אתה רוצה שאני אתייחס לדוח, אדוני היושב-ראש, אני אתייחס לדוח.

<שמעון גפסו: יש פה הרבה הערות – רובן תוקנו.

<שמעון גפסו: אבל בדוח העיקרי המבקר קובע שמערכת היחסים העכורה ביני לבין היועצת המשפטית וגזבר העירייה פוגעת בעבודת העירייה.

מיקי רוזנטל: זה נכון או לא?

<שמעון גפסו: ואני מסכים אתו, וגם מוסיף – פוגעת מאוד בעבודת העירייה.

<שמעון גפסו: לכן מפתיע אותי שהמבקר מעניק לשניהם חסינות קבועה מפני פיטורים.

<שמעון גפסו: לכן הוא תורם להנצחת המצב.

<שמעון גפסו: אני לא מבין, אתה מנציח את המצב.

אורית סטרוק: איך אפשר להבין?

אורית סטרוק: הפקידים האלה הם לא נבחרי ציבור.

אמנון כהן: תני לו להגיד את הטיעונים.

אמנון כהן: מה עוד?

<שמעון גפסו: את הישיבה הזאת אני ביקשתי מהיושב-ראש הקודם כדי להגיד פה בפורום הזה ארבע שנים וחצי מאז כניסתי לתפקיד או לפחות מאז שהודעתי להם כי בכוונתי להחליפם מאז שגיליתי ליקויים רבים וחמורים שקיבלתי בירושה, ואותם תיקנתי ללא מבקר המדינה.

<שמעון גפסו: לאותם ליקויים – אם אפשר לקרוא לזה ככה, כי אני לא בטוח – היו שותפים שומרי הסף – היועצת המשפטית והגזבר שנמצאים כאן אתנו היום.

מיקי רוזנטל: לדוח הליקויים הזה?

<שמעון גפסו: אני מדבר על הליקויים שהיו לפני כן.

<שמעון גפסו: עשרות עובדים הועסקו במתנ"ס וקיבלו משכורת מהמתנ"ס ונתנו שירות לעירייה – זאת דוגמה קטנה.

<שמעון גפסו: אני תיקנתי בלי מבקר.

<שמעון גפסו: אני עליתי על זה לבד, ויש עשרות כאלה.

אמנון כהן: מה עוד?

<שמעון גפסו: שני הפקידים הבכירים האלה מחבלים בעבודתי, מכשילים כל יוזמה, מדליפים לעיתונות ומתראיינים.

<שמעון גפסו: בבקשה, תסתכלו איזה יופי – ממתי פקיד ציבור זוכה לכותרת כזאת?

<שמעון גפסו: "לא נוותר".

<שמעון גפסו: היועצת המשפטית: "זהו אחד מרגעי השפל של העירייה".

<שמעון גפסו: בבקשה, תסתכלו.

<שמעון גפסו: בעיתונים.

<שמעון גפסו: מעניין אם איזה שר או חבר כנסת, היועץ המשפטי שלו היה הולך ומתראיין – איך היו מתייחסים אליו.

<שמעון גפסו: מדליפים לעיתונות הארצית ולמקומית.

<שמעון גפסו: כל מידע שמגיע אליהם – נוקטים עמדה פוליטית ברורה, משתפים פעולה עם האופוזיציה, מנסחים להם את המסמכים ומונעים ממני לעבוד בצורה תקינה.

<שמעון גפסו: ארבע שנים וחצי אני צריך להיאבק איתם.

<שמעון גפסו: אבל מי שמכיר אותי יודע שאני חזק.

<שמעון גפסו: מי שמע על ראש עיר שלא יכול להתקין מסכים אלקטרוניים במימון משרד הפנים?

<שמעון גפסו: משרד הפנים מימן לעיריית נצרת עילית ונתן חוות דעת שאפשר להתקין אותם, ובכל זאת היועצת המשפטית לא מאשרת בניגוד לכל חוות דעת - -

אמנון כהן: מה זה המצלמות האלה?

<שמעון גפסו: מסכי ענק לידיעת הציבור.

<שמעון גפסו: לדוגמה: "במוצאי שבת תתקיים תהלוכה".

אמנון כהן: מה הבעיה?

<אולגה גורדון: שנת בחירות.

<שמעון גפסו: שנת בחירות, כן.

יריב לוין: מה זה משנה?

<שמעון גפסו: מי שמע על ראש עיר שלא יכול לקחת יועץ אישי - -

יריב לוין: - - - בשנת בחירות.

מיקי רוזנטל: יריב, הרי מחר יישב פה ראש עיר שהוא לא מהמפלגה שלך - -

יריב לוין: מה זה שייך למפלגה שלי?

מיקי רוזנטל: - - ועל אותם דברים אתה תגיד שזה שערורייה נוראית.

יריב לוין: ממש לא.

יריב לוין: מאיפה אתה קונה את זה?

מיקי רוזנטל: איך אתה לא מתבייש?

מיקי רוזנטל: לפחות - - - אובייקטיביות.

יריב לוין: עם כל הכבוד, אני הובלתי פה בקדנציה הקודמת יחד עם זאב בילסקי שלא היה מהמפלגה שלי, חוק עיריות איתנות שהמטרה שלה הייתה לתת לראשי ערים יכולת פעולה, להסדיר את מנגנוני הפעולה - -

אמנון כהן: למה זה לא עבר?

יריב לוין: אל תגיד דברים שאתה לא יודע.

יריב לוין: אל תטיל דופי בחוצפה שאין כדוגמתה.

יריב לוין: חצוף, חצוף.

מיקי רוזנטל: אני חצוף?

יריב לוין: אתה בעד תקינות.

יריב לוין: חצוף.

אמנון כהן: מספיק, חבר'ה, אני מבקש.

אמנון כהן: אנחנו נכבד את הבית.

יריב לוין: חצוף.

אמנון כהן: יריב.

יריב לוין: זה מאבק עקרוני על היכולת של ראשי הערים לנהל את העיר שלהם, על היכולת של נבחרי ציבור לממש - - -

דב חנין: מאבק עקרוני על נורמות התנהלות, חברים.

מיקי רוזנטל: אני איתך במאבק העקרוני.

יריב לוין: אם אתה לא מבין זה משפיע גם על היכולת שלנו לעבוד, לא רק שלהם.

מיקי רוזנטל: אני בעד מאבק עקרוני על הנורמות.

מיקי רוזנטל: רק בחרת בדוגמה הלא טובה, זה הכול.

יריב לוין: לא בחרתי בשום דוגמה.

אמנון כהן: תודה.

אמנון כהן: מה עם המסכים האלה?

<שמעון גפסו: אני אתן עוד כמה דוגמאות.

<שמעון גפסו: דרך אגב, חשוב שכל חברי הכנסת בוועדה יידעו שאשתו של הגזבר עובדת בחברה הכלכלית של העירייה, בבעלות 100% של העירייה, בבעלות המניות של העירייה – כחלק מהג'ובים שסידרו לו.

<שמעון גפסו: ואני לא רוצה להרחיב, הכול כתוב בספר.

<שמעון גפסו: ככה התנהלו הדברים.

<שמעון גפסו: עיריית נצרת עילית התנהלה עד לכניסתי כמו המאפיה הסיציליאנית.

<שמעון גפסו: תרשמו את זה, זה כתוב בפרוטוקול.

מיקי רוזנטל: אמירה קשה.

<שמעון גפסו: אמירה שאני אומר ועומד מאחוריה.

<שמעון גפסו: כולל אנשים שבאים לגבות את הכסף, אדוני.

<שמעון גפסו: בריונים.

אורית סטרוק: אם זאת אמירה קשה למה לא תבדקו אותה?

<שמעון גפסו: כי אז היה שלטון בלתי בדיק.

<שמואל גולן: אנחנו בדקנו את עיריית נצרת לא בתקופתו.

<שמואל גולן: מי שרוצה ללכת להיסטוריה, יש כמה דוחות.

אורית סטרוק: תבדקו אם זה נכון שעם כניסתו הוא גילה ליקויים כאלה ותיקן אותם.

<שמואל גולן: זה בסדר גמור, מחובתו לתקן.

<שמואל גולן: אף אחד לא אומר שלא צריך לתקן.

<שמואל גולן: אמירה של "מאפיה סיציליאנית" – אנחנו הולכים פה רחוק מאוד.

<שמעון גפסו: אני עומד מאחורי המילים שאני אומר.

<שמעון גפסו: אני יכול להוכיח את זה במסמכים.

<שמעון גפסו: כשבאתי לשלטון הביאו משאיות לגרוס את המסמכים.

<שמעון גפסו: 12 משאיות של "מן" לגרוס את המסמכים של ראש העיר הקודם.

אמנון כהן: ראש העיר, מה יש עוד מעניין?

<שמעון גפסו: מי שמע על גזבר שמערער במשטרה על סגירת תיק נגד ראש העיר?

<שמעון גפסו: הוא מערער.

<שמעון גפסו: מותר לו, זה בסדר.

<שמעון גפסו: אני מתמודד יום-יום עם קשיים שאין ראש עיר אחד שמתמודד איתם; עם מכשילים מבפנים שיעשו הכול כדי להפריע לעבודתי ולשתק את עבודת העירייה.

<שמעון גפסו: עם כל הכבוד למבקר - -

אמנון כהן: עוד פעם?

<שמעון גפסו: אמרתי שאני נותן לו כבוד.

<שמעון גפסו: - - אין שום סיבה שאנשי מקצוע יעשו במשך ארבע שנים וחצי מרד בלי שאני אוכל לעשות דבר נגד זה.

<שמעון גפסו: העובדה שמבקר המדינה לא שומע את טענותיי ונוקט עמדה לטובת אותם מלשינים שמשקרים לו - -

<שמואל גולן: לא שומע, אתה גם יודע למה.

אמנון כהן: כבוד ראש העיר.

<שמואל גולן: אתה פונה בצורה בוטה כזאת כלפי המשרד, אתה מצפה שהמבקר ישמע אותך?

<שמואל גולן: אני אקריא פה לוועדה מה כתבת?

<שמעון גפסו: אתה יכול להקריא, ואני עומד מאחורי כל מילה שאמרתי או כתבתי.

אמנון כהן: כבוד ראש העיר, לא מוצא חן בעיניי המילה שאמרת.

אמנון כהן: הם לא מלשנים, הם עשו את עבודתם.

<שמעון גפסו: כן, הוא נוקט עמדה לטובתם.

אמנון כהן: אל תגיד "מלשנים", לא מתאים.

אמנון כהן: תוריד את המילה.

<שמעון גפסו: שטינקרים.

אמנון כהן: תוריד את המילה, אמרתי.

<שמעון גפסו: אני מוחק את המילה.

אמנון כהן: גם "שטינקרים", גם הכול.

אמנון כהן: אני נבחר ציבור - -

<שמעון גפסו: גם אני.

אמנון כהן: - - יש גם כבוד האדם.

אמנון כהן: אמרתי – כל אחד עושה את תפקידו כראוי, הוא חושב שהוא עושה את תפקידו כראוי.

אמנון כהן: אז קודם כול כבודו במקומו.

<שמעון גפסו: אני אקרא את המשפט מחדש: העובדה שמבקר המדינה לא שומע את טענותיי ונוקט עמדה לטובת אותם – במירכאות – אלה שמשרתים אותו נאמנה, היא תעודת עניות לדעתי למוסד זה.

<שמעון גפסו: אפשר לחשוב שחסרים אנשי מקצוע הגונים וישרים שיוכלו להיכנס לנעליהם.

מיקי רוזנטל: מה אתה רוצה, שנחליף את מבקר המדינה?

<שמעון גפסו: לא הבנת.

<שמעון גפסו: אני אקריא שוב?

מיקי רוזנטל: נחליף את המשטרה שרוצה להעמיד אותך לדין?

מיקי רוזנטל: את מי?

מיקי רוזנטל: את כולם נחליף.

<שמעון גפסו: לא.

<שמעון גפסו: אני הייתי מאוד רוצה לעבוד בשיתוף פעולה עם מבקר המדינה ולהיעזר בו.

<שמעון גפסו: הייתי מאוד רוצה שמפה נצא עם הבנות חדשות - -

אמנון כהן: אתה כבר עובד, הכול בסדר.

<שמעון גפסו: הייתי רוצה, אבל לשם כך - -

אמנון כהן: עוד פעם?

אמנון כהן: לא, גמרנו.

<שמעון גפסו: - - גם הוא צריך לרצות לשתף פעולה אתי, ובראש ובראשונה לאפשר לי את הזכות הבסיסית של כל ראש עיר להקיף את עצמי בצוות נאמן, צוות מקצועי ומסור שרוצה בטובת העיר והעירייה.

<שמעון גפסו: את הזכות הבסיסית הזאת מונעים ממני – זה הליקוי החמור ביותר בתפקוד העירייה היום.

<שמעון גפסו: מי שאחראי לכך - -

אמנון כהן: אני אחראי.

<שמעון גפסו: לא, חס וחלילה.

<שמעון גפסו: אדוני היושב-ראש, חברי הוועדה, חושפי השחיתויות הם לא באמת חושפי שחיתויות, אלא רק שומרי ג'ובים של עצמם.

<שמעון גפסו: אני מקפיד על החוק לא פחות מכל ראש עיר אחר במדינת ישראל.

<שמעון גפסו: החקירות במשטרה הם מעשי נבלה של אנשים בעלי אינטרס לפגוע בי.

<שמעון גפסו: ההגינות מחייבת אותי, ולו לחודשים הספורים שנותרו עד סוף הקדנציה, לעבוד למען העיר נצרת עלית בלי להשקיע את רוב זמני במלחמות פנימיות.

<שמעון גפסו: אני מבקש מחברי הוועדה להורות למבקר המדינה לאשר את פיטורי היועצת המשפטית וגזבר העירייה ולאפשר להנהיג בעירייה עבודה תקינה עם יחסים תקינים בין ראש העיר לבין הצוות המקצועי.

אמנון כהן: למה אתה מרים את הקול?

<שמעון גפסו: תודה רבה.

אמנון כהן: תוריד את הקול.

אמנון כהן: למה אתה מרים את הקול?

אמנון כהן: אתה מפחיד אותי עם הקול.

<שמעון גפסו: סליחה, אדוני.

אמנון כהן: ראש העיר נגע בשמות של אנשים ובתפקידים.

אמנון כהן: מן הראוי שנשמע אותם קודם כול.

אמנון כהן: גם משרד הפנים פה, אבל מכיוון ששמם מוזכר והם פה, ניתן להם את זכות הדיבור אם הם רוצים.

<שוקרי עוואדה: אדוני היושב-ראש, אני חבר מועצת העיר.

<שוקרי עוואדה: מן הראוי שתשמעו גם את חברי האופוזיציה שהם 10 חברים.

<שוקרי עוואדה: זה צד אחד של המטבע.

אמנון כהן: בטח.

אמנון כהן: אתם תחליטו.

אמנון כהן: היועצת המשפטית נמצאת פה?

<אולגה גורדון: כן.

אמנון כהן: הגזבר פה?

<עופר לוי: כן.

אמנון כהן: אתם תחליטו.

אמנון כהן: לכם זכות ראשונים לדבר.

שמעון אוחיון: אתה אמרת שהזכירו אותם.

שמעון אוחיון: בוא נשמע מה הם אומרים.

אמנון כהן: בוא נשמע חבר מועצה אחד מהאופוזיציה, ואחר כך ניתן ליועצת המשפטית.

אורית סטרוק: אדוני היושב ראש, זה יפה.

אורית סטרוק: שים לב שהיו פה שתי פליטות פה מעניינות: אחת של נציג המבקר שאמר שלא בודקים את הטענות של ראש העיר בגלל הסגנון שבו הוא פונה.

אורית סטרוק: לדעתי, תשובה כזאת מאוד לא ראויה; פליטת הפה השנייה היא שאדון הגזבר הציע שנשמע קודם את חברי האופוזיציה.

אורית סטרוק: זה קצת מאשר את מה שאמר לנו ראש העיר שהוא בעצם עובד בשיתוף פעולה עם האופוזיציה.

אמנון כהן: בסדר, הבנתי.

אמנון כהן: תחליטו מי רוצה לדבר ראשון.

אמנון כהן: אני לא יכול לתת לעשרה איש.

אמנון כהן: תחליטו אתם.

<קריאה: אולי כדאי שהיועצת המשפטית תדבר ואחר כך חבר מועצה.

אמנון כהן: אין בעיה.

שמעון אוחיון: אני רוצה לומר שאפו לראש העיר אם הוא מסוגל להתנהל כך.

אמנון כהן: היועצת המשפטית, בבקשה.

<אולגה גורדון: שלום לכולם.

<אולגה גורדון: קודם כול אני חייבת לומר שהונח פה מסמך שלם עם נספחים שאני רואה אותו לראשונה היום.

<אולגה גורדון: זה משקף כדוגמה את מה שקורה במצב השוטף.

<אולגה גורדון: ראש העירייה פונה לגורמים שונים בלי לכתב את בעלי התפקידים שלו.

<אולגה גורדון: יש כאן דוח מקצועי שלכאורה נעשה, ואנחנו לא יודעים ממנו כלום – לא אני - -

אמנון כהן: על מה את מדברת?

<אולגה גורדון: על המסמך שהונח פה בפני הוועדה: דוח ביקורת על עיריית נצרת עילית.

<אולגה גורדון: זה מופנה אליכם.

<אולגה גורדון: אני רואה את המסמך הזה פעם ראשונה.

<אולגה גורדון: יש פה המלצות לתיקונים, הערות והתייחסויות של ראש העיר שכל הצוות המקצועי שלו לא ראה קודם.

<אולגה גורדון: אני לא ראיתי את המסמך הזה קודם.

<אולגה גורדון: שנית, יש פה אפילו מכתב שמצורף ממר אלכס שפול שנמצא כאן שמופנה אליי שנערך אתמול, ויש לי תחושה שהמכתב הזה פשוט מוזמן כי לא ראיתי שום דבר קודם בנושא הזה.

אמנון כהן: בואי נתמקד בביקורת.

יריב לוין: מה זה?

אמנון כהן: אולגה, תביני, את מתחת לראש העיר.

אמנון כהן: התפקיד שלך הוא יועצת, ואת צריכה שראש העיר לא ייכשל בתפקידו.

<אולגה גורדון: אין בעיה, רק ראש העיר לא מעל החוק.

אמנון כהן: תני לי להשלים את המשפט, אני מכוון אותך.

אמנון כהן: לא סתם אומרים "שומר סף" בתפקיד סטטוטורי - את באמת צריכה לשמור ולא לתקוע.

אמנון כהן: הכי קל להגיד "אסור", אבל הוא בא עם אג'נדה, רוצה לפתור בעיות, רוצה לתת שירות לתושבים.

אמנון כהן: את צריכה להגיד לו, מותר אבל א', ב', ג', ד'.

אמנון כהן: זה התפקיד, זה היועץ.

אמנון כהן: יועץ לא מחליט, לא בחרו אותך לראשות העיר.

אמנון כהן: אם תתמודדי ויבחרו אותך – עלא כיפאק.

אמנון כהן: כל עוד לא בחרו את צריכה לעבור פריימריס.

אמנון כהן: אבל כרגע את יועצת משפטית, יש לך גם סמכות סטטוטורית.

אמנון כהן: את צריכה להגיד, אדוני ראש העיר, אתה רוצה לטובת התושבים, אבל א', ב', ג', ד'.

אמנון כהן: הכי קל להגיד לא.

אמנון כהן: כמובן, אף אחד לא רוצה להתעסק עם ייעוץ משפטי.

אמנון כהן: במדינת ישראל יש היום משפטי

אמנון כהן: זציה קשה - -

צחי הנגבי: אדוני היושב ראש, שאלה לסדר.

צחי הנגבי: אני חדש בוועדה.

צחי הנגבי: אני רק רוצה לדעת האם מותר להקליט ולצלם את הדיונים?

צחי הנגבי: יכול להיות שכן.

צחי הנגבי: אני רואה שמצלמים.

דב חנין: הדיון בשידור.

אמנון כהן: אין בעיה.

צחי הנגבי: זה משהו אחר.

צחי הנגבי: אם זה מותר אין שום בעיה.

צחי הנגבי: רק רציתי לדעת.

דב חנין: לדעתי, זה בסדר גמור.

צחי הנגבי: שאלתי את היושב-ראש.

אמנון כהן: מבחינתי אין בעיה.

אמנון כהן: יש לנו דיונים חסויים.

צחי הנגבי: אני גם ראש ועדה ולא ראיתי אצלי את התופעה הזאת.

<שמעון גפסו: חוץ וביטחון זה משהו אחר, אדוני.

צחי הנגבי: לא, אני מדבר על ועדת הכנסת.

<אולגה גורדון: לגופו של עניין הקושי הגדול הוא שבהרבה מאוד מקרים הפעולות נעשות בכלל ללא עירוב הדרג המקצועי.

<אולגה גורדון: אני מדברת מהמקום שלי, ואחרים יתייחסו.

<אולגה גורדון: אני נחשפת לפעולות שנעשו בדיעבד.

<אולגה גורדון: למשל, הוזכרה פה הקונסוליה כדוגמה, ואני מגלה שהקונסוליה כבר עובדת.

<אולגה גורדון: או למשל עובד שכבר נקלט בצורה לא חוקית.

<אולגה גורדון: אז אני במצב שאף אחד לא שאל אותי מראש כי אם היו שואלים אותי קודם הייתי מסבירה מה המתווה הנכון ואיך עושים את הפעולה נכון כדי לממש את אותה מדיניות של ראש העיר.

<אולגה גורדון: אבל זה לא מה שקורה בפועל.

<אולגה גורדון: בפועל אני מגלה כבר סיטואציה קיימת ופעילה שהיא לא חוקית, ומתריעה עליה.

<אולגה גורדון: אז באה הטענה מנגד שאני מפריעה ומטרפדת מהלך.

אמנון כהן: כשאת אומרת, אני התרעתי, הכנסת את הקונסוליה, לא עשית התקשרות נכונה, לא עשית שכירות – אפילו לא שכירות ללא תשלום – כי זה לטובת התושבים.

אמנון כהן: הוא אומר שבמקום שירוצו לשם הוא חוסך להם את הכסף.

אמנון כהן: אנשים קשיי יום – עדיף לו לחסוך.

אמנון כהן: את אומרת, אתה יכול לעשות את זה אבל אם כבר עשית את זה בדיעבד אני מבקשת ממך מידית לעשות כך וכך.

אמנון כהן: לא רק להגיד לא.

אמנון כהן: עשית את זה?

<אולגה גורדון: עשיתי את זה, וזה זכה להתנגדות.

אמנון כהן: לכן זה תוקן?

<אולגה גורדון: לא.

<אולגה גורדון: זה זכה להתנגדות מצד ראש העיר וגם במסמך הזה שהוא העביר היום הוא חוזר על זה שהוא מסרב לבצע את זה, והוא יעשה את זה ללא - - -

אמנון כהן: ראש העיר, רק את הנקודה הזאת אני רוצה לשמוע כי זה מבחינתי מלמד על עבודה תקינה או לא תקינה.

<שמעון גפסו: אדוני, אנחנו נעשה חוזה התקשרות עם הקונסוליה ונשכור לו - -

אמנון כהן: עוד לא עשית?

<שמעון גפסו: זה קורה אחת לשישה חודשים, אדוני.

<שמעון גפסו: זה לא קורה כל יום.

אמנון כהן: מה?

<שמעון גפסו: הקונסוליה באה אחת לשישה חודשים.

אמנון כהן: אה, אחת לשישה חודשים.

<שמעון גפסו: אמרתי גם שאני מקבל את הביקורת, וזה יהיה במתנ"ס.

<שמעון גפסו: אנחנו נשכור להם את המבנה של המתנ"ס, והם ייתנו את השירות לתושבים במתנ"ס.

<שמעון גפסו: רק לידיעה כללית זה גם היה בעבר לפני שהייתי, אבל אז היא לא ביקרה את זה כי אז לראש העיר הקודם היה מותר לעשות הכול.

אמנון כהן: זה היה קודם?

<שמעון גפסו: זה היה או לא היה?

אמנון כהן: כן או לא?

<אולגה גורדון: התשובה היא שגם בתקופתו של ראש העיר הקודם התרעתי על דברים, נתתי חוות דעת - -

אמנון כהן: כתוב שהתרעת?

אמנון כהן: הוצאת מסמך?

<אולגה גורדון: על מה אנחנו מדברים?

<שמעון גפסו: אולי זה במשאיות שנגרסו, אדוני.

<אולגה גורדון: לא הייתה מעולם קונסוליה בבניין העירייה.

אמנון כהן: אולגה, רגע, תהיי איתי.

אמנון כהן: אני פשוט רוצה ללמוד את התופעה, האם העבודה תקינה או לא תקינה.

אמנון כהן: אנחנו צריכים לבדוק אם יש מקלות או לא.

אמנון כהן: את צריכה לעשות את עבודתך נאמנה, ואנחנו נגן עלייך.

אמנון כהן: אבל אני רוצה לראות אם זה לא מכוון.

אמנון כהן: לפני ארבע שנים וחצי לפני שנבחר מר גפסו גם ראש העיר הקודם חשב שצריך לתת לאזרחים את הקונסוליה כדי לחסוך לאזרחים האלה את הנסיעה.

אמנון כהן: היה שם מקום או שלא היית בתפקיד אז?

<אולגה גורדון: אני בתפקיד כבר 14 שנים, אדוני.

אמנון כהן: אז הקונסוליה הייתה?

<אולגה גורדון: בבניין העירייה לא הייתה שום קונסוליה מעולם.

<שמעון גפסו: הייתה באגף הקליטה.

<שמעון גפסו: כן הייתה.

<אולגה גורדון: לא ידוע לי על קונסוליה.

<שמעון גפסו: יש לי גם צילומים אם את רוצה.

<אולגה גורדון: אני רוצה לדבר על העניין העקרוני - -

אמנון כהן: העניין העקרוני לא מעניין אותי כרגע.

אמנון כהן: אני רוצה ללמוד את התופעה.

אמנון כהן: אני רוצה ללמוד עכשיו על אולם השמחות הזה.

אמנון כהן: הוא חשב שמבחינת צורכי ציבור המקום צריך להיות לשמחות, ואת התרעת שזה לא חוקי.

אמנון כהן: מה עשית?

אמנון כהן: גם זה היה בדיעבד או לפני כן הוא ביקש?

<אולגה גורדון: לא.

<אולגה גורדון: הוחל בהליך רישוי של אולם השמחות, אבל ההליך הזה לא הסתיים.

<אולגה גורדון: אולם השמחות החל לפעול ללא רישיונות.

<אולגה גורדון: פעלתי להוצאת צווי סגירה.

<אולגה גורדון: התנהלו הליכים סביב צווי הסגירה - -

אמנון כהן: אמרת שהתחיל תהליך, הוא לא הסתיים- -

<אולגה גורדון: התחיל תהליך רישוי.

<שמעון גפסו: אבל הופקד במחוזי - -

אמנון כהן: לאט-לאט.

אמנון כהן: התהליך התחיל, הופקד במחוזי - -

<אולגה גורדון: לא, אנחנו קופצים פה הרבה שנים.

<אולגה גורדון: אנחנו מדברים על תהליך של שלוש שנים.

<אולגה גורדון: הם החלו בהליך רישוי כבר ב-2010, אבל ב-2011 הם היו בתחילתו של הליך רישוי והתחילו לעבוד בפועל.

<שמעון גפסו: האולם נפתח רק במאי 2012, גברת.

<שמעון גפסו: אז הייתה החתונה הראשונה.

<אולגה גורדון: הוצא צו סגירה לאולם האירועים בספטמבר 2011.

<אולגה גורדון: ראש העיר הנחה את הפיקוח העירוני לא לשתף פעולה עם הצו שהוצאתי, לא למסור להם אותו – זה נמסר באמצעות שליח מטעמי - -

אמנון כהן: על צו סגירה אתה חותם, לא?

<שמעון גפסו: ברור, אבל היא חתמה במקומי.

<שמעון גפסו: גם ראש עיר, אתה עונה - - -

<אולגה גורדון: צו סגירה של בית משפט.

<שמעון גפסו: זה לא צו סגירה של בית משפט.

<אולגה גורדון: חבל שאנחנו מתעכבים על הנושא.

אמנון כהן: זה אתה צריך לעשות.

<שמעון גפסו: ודאי, אבל היא נותנת משהו?

<אולגה גורדון: צו סגירה שיפוטי.

<אולגה גורדון: כל מה שאני אומרת נבדק בידי מבקר המדינה.

אמנון כהן: מי נותן צו שיפוטי, היא?

<שמואל גולן: בית משפט.

<אולגה גורדון: צו סגירה שיפוטי על ידי בית משפט.

<שמעון גפסו: אבל בתביעה לבית משפט גם אני צריך להיות חתום – אבל זה לא חשוב.

<אולגה גורדון: יש פה צו סגירה שאושר על-ידי שתי ערכאות בבית משפט על-ידי השופטת גופר בבית משפט שלום והשופטת הלמן בבית המשפט המחוזי.

אמנון כהן: אבל את אומרת שהתהליך של כל הרישוי התחיל.

<אולגה גורדון: הם הגישו בקשות לרישוי.

<אולגה גורדון: הם לא קיבלו היתרים.

<אולגה גורדון: הם החלו לעבוד ללא היתר בנייה, ללא היתר לשימוש חורג, ללא רישיון עסק – פשוט התחילו לעבוד.

<אולגה גורדון: הצווים האלה הוצאו – הם צפצפו על הצווים האלה.

<אולגה גורדון: הם המשיכו לעבוד.

<אולגה גורדון: כאשר ראו שצו הסגירה בתוקף גם בהחלטת בית המשפט המחוזי ראש העיר מצא פתרון יצירתי – הוא פשוט הלך למדפסת, הפיק רישיון עסק לאותו אולם אירועים בלי שהם בכלל הגישו בקשה לרישיון עסק.

<אולגה גורדון: הם לא ביקשו בקשה, הנושאים לא נבדקו על-ידי הגורמים המאשרים, לא נעשו שום פעולות.

אמנון כהן: הוצאת תעודה?

<שמעון גפסו: אני הוצאתי רישיון עסק לפי חוות דעת משפטית - -

<אולגה גורדון: של מי?

<שמעון גפסו: - - של עורך דין גולדהמר.

<אולגה גורדון: מי זה עורך דין גולדהמר?

<שמעון גפסו: עורך דין שהחליף אותך כשהיית בחופשת לידה.

<אולגה גורדון: לא נכון.

<שמעון גפסו: מה לא נכון?

<אולגה גורדון: לא נכון.

<אולגה גורדון: אתה הפעלת אותו באופן פרטי באמצעות היזמים של אולם האירועים.

<שמעון גפסו: לא, לא.

<אולגה גורדון: הוא לא נציג היועץ המשפטי לממשלה.

<אולגה גורדון: רק לי יש הסמכה של היועץ המשפטי לממשלה.

<שמעון גפסו: הוא נתן לי חוות דעת.

<שמעון גפסו: ולדעתי, את תצייני שאת מתנכלת לאנשים האלה.

<שמעון גפסו: כמו לאנשים רבים אחרים.

אמנון כהן: - - - אני לומד.

יריב לוין: אדוני היושב-ראש, גם אני עבדתי עם רשויות מקומיות, והייתי מוסמך מטעם היועץ המשפטי לממשלה.

יריב לוין: ההסמכה היא לעניין הגשת כתבי אישום, לא לעניין מתן חוות דעת אם אפשר לתת רישיון עסק.

יריב לוין: עם כל הכבוד.

יריב לוין: ותקני אותי אם אני טועה.

<שמעון גפסו: עורך דין יריב לוין, טוב שאתה מזכיר לנו שאתה עורך דין.

<שמעון גפסו: לא כולם יודעים.

יריב לוין: באמת, יש גבול.

אמנון כהן: יש עוד דברים שגילית?

<אולגה גורדון: אני רוצה לדבר על הוועדה לתיקון ליקויים.

<אולגה גורדון: אני הייתי חברה בוועדה הזאת יחד עם הגזבר.

<אולגה גורדון: התקיימה ישיבה ראשונה של הוועדה לתיקון ליקויים ב-31 בינואר 2013.

<אולגה גורדון: הוועדה הזאת קבעה פעולות ממשיות לתיקון הליקויים, ממש ביצוע אחד לאחד על-פי הממצאים של דוח מבקר המדינה.

<אולגה גורדון: הפרוטוקול הזה נגנז ומעולם לא הוצא.

<אולגה גורדון: אחרי הפרוטוקול הזה הוציאו אותנו מהוועדה הזאת - -

<שמעון גפסו: כי אתם הייתם בעצמכם מבוקרים.

<שמעון גפסו: זה כמו שאני אעשה דוח ביקורת על עצמי.

<שמעון גפסו: זה נראה הגיוני?

<אולגה גורדון: מינו צוות חדש ללא ידיעתנו.

<אולגה גורדון: פשוט גילינו - -

אמנון כהן: מנכ"ל העירייה שם, לא?

<שמעון גפסו: בוודאי.

אמנון כהן: ראיתי דוח של מנכ"ל העירייה.

אמנון כהן: איפה מנכ"ל העירייה?

אמנון כהן: מה קורה?

אמנון כהן: הכול בשליטה?

<דב לוצקי: הכול בסדר.

אמנון כהן: אתה מיישם את הדוח?

אמנון כהן: זה מה שחשוב לי.

<דב לוצקי: כן.

<אולגה גורדון: הורכב צוות חדש בלי ליווי שלי, בלי בדיקה של הגזבר של תיקון ליקויים בנושאים שיש בהם היבטים כספיים.

<אולגה גורדון: מבקר העירייה לא היה שם, אין פרוטוקולים לצוות שישב.

<אולגה גורדון: אני עברתי בחטף על המסקנות, ואין שום פתרון, לא נמצא פתרון אמיתי לדברים.

<אולגה גורדון: יש פה כוח אדם ספציפי שהוזכר בדוח מבקר המדינה שבכלל לא טיפלו בו ולא התמודדו איתו.

<אולגה גורדון: שמעתי פה המון הכפשות מצדו של ראש העיר.

<אולגה גורדון: אני עובדת בעיריית נצרת-עילית 14 שנים.

<אולגה גורדון: אני מחשיבה את עצמי עובדת מקצועית, אני לא פוליטית, אין לי שום השתייכות פוליטית.

<אולגה גורדון: אני עושה את עבודתי - -

אמנון כהן: כיף לך לעבוד שם?

<אולגה גורדון: אני רואה בעבודה הזאת שליחות.

אמנון כהן: אבל כיף לעבוד שם יום-יום?

<אולגה גורדון: כן, אני אוהבת מאוד את מה שאני עושה.

אמנון כהן: היה לי קשה מאוד לעבוד ככה.

<אולגה קוניצר, גורדון: זה לא פשוט.

<אולגה קוניצר, גורדון: לא אמרתי לרגע שזה קל.

<אולגה קוניצר, גורדון: זה לא פשוט, במיוחד לא כשעל כל פעולה שמתרחשת אני זוכה למתקפות מעיתונות - -

אמנון כהן: ראיתי שאת מופיעה בעיתון.

<אולגה גורדון: אני הופעתי - -

אמנון כהן: אצלי אם הייתי ראש עיר ויועץ משפטי היה מתראיין היה הולך הביתה.

אמנון כהן: אם גזבר או מישהו אחר היה מתחיל להתראיין בלי רשותי – אולי הוא רוצה להיות במקומי, זה בסדר, אבל הייתי אומר לו, לך הביתה תתמודד בבחירות ואחר כך תבוא.

<שמעון גפסו: יש לי ס.מ.

<שמעון גפסו: סים שהם שלחו אחד לשני.

<אולגה גורדון: אני לא התראיינתי, אני הגבתי למתקפה של ראש העיר.

אמנון כהן: זה לא משנה.

אמנון כהן: אני אמרתי שאצלי הם לא היו.

<אולגה גורדון: אין בעיה.

<אולגה גורדון: אם הייתי יודעת שזה יוצגת – יש לי אסופה של כל הכתבות - -

אמנון כהן: הוא פוליטיקאי, מותר לו.

<אולגה גורדון: - - שהוא תוקף אותי ברמה האישית.

<אולגה גורדון: קראו לי בכל השמות האפשריים מצדו של ראש העיר - -

אמנון כהן: זה לא יפה.

<שמעון גפסו: לא, בחיים - -

<אולגה גורדון: - - כל פעולה מצדי זוכה לניגוחים.

<אולגה גורדון: במקום לדבר איתי נוצר מצב שגם אם ראש העיר רוצה לומר לי משהו מקצועי זה מגיע אליי דרך העיתונות.

<אולגה גורדון: העיתונאי יודע לפני שראש העיר הוציא לי מכתבים.

<אולגה גורדון: זה היום-יום.

<אולגה גורדון: נוסף על כך בארבע השנים האחרונות יש פגיעה בלתי פוסקת בתפקוד המחלקה המשפטית.

<אולגה גורדון: משלושה עורכי דין ומתמחה אני נשארתי היום לבד עם עוד עורכת דין שהיא ממלאת מקום זמנית.

<אולגה גורדון: לוקחים לי משאבים, לוקחים לי כוח אדם, ואחר כך מוציאים לי מכתבים שאני לא מספיקה לעשות דברים ולא מתפקדת.

<אולגה גורדון: זאת המציאות וזה היומיום שלי.

אמנון כהן: תודה.

אמנון כהן: הגזבר, בבקשה.

אמנון כהן: מה שלומך?

<עופר לוי: בסדר גמור, תודה.

אמנון כהן: בבקשה, אדוני.

<עופר לוי: אני רוצה לספר על האווירה הקיימת בעיריית נצרת-עילית.

אמנון כהן: על האווירה הבנתי כבר.

אמנון כהן: לי חשוב הדברים שראש העיר אמר.

אמנון כהן: לכן אני מבקש להגיב על הדברים – אם היו או לא היו לגבי המזכירה.

אמנון כהן: האם אמרת שלא תקלוט לפני שראש העיר ייתן לך תוספת או העלאת שכר.

אמנון כהן: זה לא נראה לי.

<עופר לוי: במהלך כהונתו של ראש העיר זכיתי למסע הכפשות, שקרים, בדיות - -

אמנון כהן: עזוב את זה.

אמנון כהן: אני מדבר איתך עובדתית כרגע.

<עופר לוי: אני מדבר עובדתית.

<עופר לוי: תן לי לדבר.

אמנון כהן: כבוד הגזבר, יש לך תפקיד סטטוטורי.

אמנון כהן: בכוח שלך, אם חס וחלילה אתה רוצה להשתמש בו, אתה יכול לתקוע כל דבר שאתה רוצה; אתה יכול גם לא לאפשר סלילת כביש.

אמנון כהן: מצד שני כמדינה אני סומך עליך שאתה שומר שהוא לא יעשה שטויות.

אמנון כהן: חס וחלילה שלא ייתן שכר פי שניים או פי שלושה, שלא ייקח עובדים בלי תקשי"ר.

אמנון כהן: לכן אנחנו סומכים עליך.

אמנון כהן: יש לך הכוח גם לצד הזה וגם לצד הזה.

אמנון כהן: לכן אנחנו צריכים לדעת אם יש פה אובייקטיביות, אם אתה מנהל את הכוח הזה נכון, ואם אתה לא מנצל לרעה את הכוח הזה, חס וחלילה.

אמנון כהן: לכן גם פה אני אומר, איך אפשר לעבוד בצורה כזאת יום-יום?

אמנון כהן: אני הייתי בשלטון המקומי במשך שש שנים כממלא מקום ראש עיר, והייתה הרמוניה ואווירה בונה.

אמנון כהן: הגזבר היה דואג אם אני רוצה לפתח איזשהו כביש שיהיה תב"ר ממשרד התחבורה, רצה לראות התחייבות כזאת ואחרת כדי שאני לא אכשל.

אמנון כהן: רוצה כביש – עלא-כיפאק – איפה הכסף?

אמנון כהן: זה התפקיד שלך.

אמנון כהן: אני עכשיו פה.

<עופר לוי: אני אתמקד בדברים שאמר ראש העיר – מעולם לא סחטתי את ראש העיר.

<עופר לוי: אי אפשר גם לסחוט את ראש העיר, זה ראש עיר מאוד חזק.

<עופר לוי: מי שסוחט ומי שמנסה לסחוט זה ראש העיר אותי, ולא אני אותו.

<עופר לוי: אני עובר כמעט כל שיחה אתו עם ניסיונות סחיטה.

<עופר לוי: תחתום פה – אם לא תחתום, יקרה משהו אחר.

<עופר לוי: כמעט כל יום, ולא רק אני.

<עופר לוי: כמעט כל צוות עובדי העירייה עובד בבהלה מוחלטת.

<עופר לוי: אני יכול להגיד שראש העיר, בין היתר – והנושא הזה נבדק בידי מבקר המדינה – טען שהמזכירה שלי הוציאה מכתב, ושאני דרשתי ממנה לשנות את התאריך של המכתב.

<עופר לוי: הטענה הזאת נבדקה לעומק בידי מבקר המדינה והצוות שלו, וזה היה שקר גס.

<עופר לוי: ראש העיר התקשר אל אותה מזכירה אומללה הביתה, והחסיר ממנה שינה.

<עופר לוי: היא לא ישנה מרוב פחד.

<עופר לוי: הוא אמר לה: אני כועס עלייך שזייפת את התאריך.

<עופר לוי: זה דבר שלא היה ולא נברא.

<עופר לוי: בסך הכול נשלח מכתב במייל מסודר, והתאריך שהיה כתוב בו היה יומיים או שלושה ימים לפני כן, וראש העיר טען כלפיה את הטענה הזאת.

<עופר לוי: לגבי האמירות שאשתי עובדת בחברה.

<עופר לוי: אשתי עבדה בחברה עוד לפני שהייתי גזבר העירייה.

<עופר לוי: מה לעשות, לפעמים בן אדם מתקדם בחיים, וכשהוא מתקדם אז אשתו עובדת במקום אחד, ויש גם מקרים שאנשים עבדו בעירייה ונישאו.

<שמעון גפסו: לא בתפקידים כאלה.

<עופר לוי: זה לא קשור לתפקידים.

אמנון כהן: עכשיו אתה מדבר, אף אחד לא מפריע לך.

<עופר לוי: אני לא עובד בחברה, אין לי שום זיקה לחברה.

<עופר לוי: אני לא עובד, ואני לא דירקטור בחברה.

<עופר לוי: ביקשו ממני להיות דירקטור וסירבתי כי אמרתי שיש ניגוד עניינים.

<עופר לוי: לכן העניין הזה לא רלוונטי.

<עופר לוי: גם זה נבדק בידי מבקר המדינה.

<עופר לוי: ולא רק בידי מבקר המדינה – ראש העיר פנה לכל המקומות שהוא יכול היה לפנות כדי לטעון את הטענה הזאת וזה נבדק.

<עופר לוי: גם מבקר משרד הפנים בדק את הטענה הזאת, והוא כתב בפירוש שאין פה ניגוד עניינים.

<עופר לוי: לגבי דברים אחרים.

<עופר לוי: ראש העיר סיפר פעם בתקשורת שאני רציתי לקנות אוטו ליסינג מחברת הליסינג ולכן החלפתי את ארבעת הצמיגים שלו.

<עופר לוי: זה דבר שלא היה ולא נברא.

<עופר לוי: כשפונים אליי מהתקשורת ומבקשים ממני להגיב, והדוברת אומרת לי שהיא לא יכולה להגיב כי היא לא רוצה להיות חיץ ביני לבין ראש העירייה, והיא אומרת לי בפירוש: אתה תגיב בעצמך כי אני לא יכולה להגיב בשמך, אני מצטערת.

<עופר לוי: לכן נוצר אכן מצב שכשפונים אלינו מהתקשורת אנחנו נאלצים להיות אלה שמגיבים כי אין מישהו אחר שיכול להגיב.

<עופר לוי: לצערנו, אנחנו מגיבים לדברים שאנחנו לא רואים אפילו.

<עופר לוי: לא פעם התקשורת שואלת אותי, מה ההתייחסות שלי למכתב שנכתב אליי – ועדיין לא הגיע אליי – ואני צריך להגיב עליו.

<עופר לוי: העיתונאי שולח לי את המכתב כדי שאני אגיב עוד לפני שאני ראיתי אותו.

אמנון כהן: מה לגבי התוספת למזכירה?

<עופר לוי: אני אמרתי שמעולם לא סחטתי.

<קריאות: - - -

מיקי רוזנטל: - - - להתייחס לדוח.

מיקי רוזנטל: יש אולם אירועים שפועל בלי רישיון – ראש העיר נתן לזה אישור.

מיקי רוזנטל: מחר תהיה תאונה, והאולם עדיין בלי רישיון.

מיקי רוזנטל: על זה צריך לענות פה.

<שמעון גפסו: אדוני, האולם עם רישיון, האולם מופקד.

<שמעון גפסו: כל ההיתרים מופקדים במשרד הפנים.

<שמעון גפסו: נמצא פה משרד הפנים, ממלא מקום הממונה על המחוז.

<שמעון גפסו: הוא היה מתכנן המחוז, והוא מכיר את זה.

אמנון כהן: עופר, יש לך עוד משהו להגיד?

<עופר לוי: כן.

<עופר לוי: ראש העיר אמר שאני ביקשתי לעצמי תוספת של 5% במשכורת.

<עופר לוי: לפי החוזר גזבר מתחיל מ-85%, 90%, 95%.

<עופר לוי: הגיע המועד של 95% - כן, דרשתי את המגיע לי.

<עופר לוי: לא עושים לי טובה - -

<שמעון גפסו: למה לאחרים אתה לא מאשר את מה שמגיע להם?

<שמעון גפסו: כמו לעוזר שלי.

<שמעון גפסו: הוא עובד ב-40% - -

<עופר לוי: כי העוזר שלך לא עבר אישור מועצה כנדרש.

<שמעון גפסו: הוא עבר, ועוד איך.

<שמעון גפסו: יש לו אישור - -

<עופר לוי: - - ואתה מסרב להעביר את זה במועצה.

<שמעון גפסו: יש לו אישור ממשרד הפנים.

<שמעון גפסו: נמצא פה שפיצר.

<שמעון גפסו: אבל לא אישרת לו.

<שמעון גפסו: לעצמך – אני בחיים לא אישרתי לעצמי תוספת.

<עופר לוי: אני רוצה להדגיש משהו מאוד חשוב.

<עופר לוי: מבקר המדינה בדק לעומק הן את התלונה שלי כחושף שחיתויות והן בעיריית נצרת עילית - -

אמנון כהן: איזו שחיתות תפסת?

אמנון כהן: איזו שחיתות הייתה שאתה הצבעת עליה?

אמנון כהן: תן שחיתות אחת שתגיד שזה מושחת לגמרי, ולכן הוא נותן לך הגנה.

אמנון כהן: על מה נותנים לך הגנה?

מיקי רוזנטל: סליחה, מטילים פה דופי במבקר המדינה, עם כל הכבוד.

אמנון כהן: שחיתות, בוא נשמע.

אמנון כהן: איפה שחיתות?

אמנון כהן: תן שחיתות אחת שהצבעת עליה וזה זועק לשמים, ואני אומר לראש העיר לעזוב את התפקיד שלו עכשיו.

<עופר לוי: אם אנשים יקראו את צו ההגנה שלי – מופיע שם - -

אמנון כהן: לא, לא, תגיד לי אתה.

אמנון כהן: איזו שחיתות גילית שאמרת שזה זועק לשמים, ולכן קיבלת הגנה?

<עופר לוי: אני אספר על שחיתות אחת.

מיקי רוזנטל: אני יכול להוסיף כמה.

<עופר לוי: היה מקרה של קבוצת כדורגל שלא עמדה בקריטריונים לקבלת תמיכה.

<עופר לוי: ועדת תמיכות אישרה לה כפוף לכך שהיא תמציא אישור על ניהול תקין.

<עופר לוי: היא לא הצליחה להמציא את האישור.

<עופר לוי: ראש העיר ביקש ממני שנכין צ'ק כדי להראות רצינות, כדי שאם הם יביאו אישור על ניהול תקין נוכל למסור את הצ'ק.

<עופר לוי: אנחנו כתבנו צ'ק, העברנו להם בפקס כדי להראות להם רצינות, אמרנו, הנה יש לכם פה 100,000 שקל.

<עופר לוי: במהלך התקופה עד שקרה המקרה אני נדרשתי לא אחת על-ידי המנכ"ל לתת את הצ'ק הזה אף על פי שלא עמדו בתקנות.

<עופר לוי: יום לפני שנסעתי לחו"ל ביקשתי לקבל את הצ'ק שהיה שמור בכספת בחזרה, כתבתי עליו מבוטל ונסעתי לחו"ל.

<עופר לוי: חזרתי מחו"ל ונודע לי שראש העיר בא אל העובדים שלי בגז

<עופר לוי: ברות, דרש מהם להכין צ'ק חדש תחתיו, חתם לבד, התקשר לבנק ואמר להם, תשמעו, הגזבר בחו"ל – הוא יחתום כשהוא יחזור.

<עופר לוי: הזמין את התקשורת, נתן להם 100,000 שקל - - -

אמנון כהן: ניהול תקין הם קיבלו?

<עופר לוי: לא.

<עופר לוי: רק שנה לאחר מכן.

<שמעון גפסו: קיבלו.

<עופר לוי: רק שנה לאחר מכן.

מיקי רוזנטל: הטענות האלה נבדקו, ועם כל הכבוד מבקר המדינה לא ממהר לתת צו הגנה.

אמנון כהן: ודאי, ודאי.

מיקי רוזנטל: - - ואם הוא נותן אז, עם כל הכבוד, הוא לא עושה את זה כי הוא חבר של מישהו.

אמנון כהן: בסדר גמור.

אמנון כהן: שנדע.

מיקי רוזנטל: זה שראש העיר אומר פה כל מיני דברים לא בדוקים עדיין לא - -

<עופר לוי: מבקר המדינה היה בעירייה שמונה חודשים, וכל טענה, כל דבר שהוא רצה הוא רצה לבדוק אסמכתאות לעומק.

<עופר לוי: עם כפית חיפשו מאתנו מידע.

<עופר לוי: הטענה שדברים לא נבדקו – פשוט שמונה חודשים אנשים ישבו אצלנו, חקרו ובדקו.

<עופר לוי: אם יצא כזה דוח אז אני מאמין שצריך לכבד אותו.

<שמעון גפסו: אני רק רוצה לענות - -

אמנון כהן: אדוני, עוד 10 דקות הוועדה תסיים.

<שמעון גפסו: הם אומרים פה משהו.

<שמעון גפסו: רבותיי, השלטון הקודם שהיה - -

אמנון כהן: שנייה, שנייה.

אמנון כהן: עוד 10 דקות הוועדה תסתיים.

<קריאה: אנחנו חברי מועצה גם מבקשים להתייחס.

אמנון כהן: תקבל.

אמנון כהן: משרד הפנים, יש פה אווירה לא פשוטה.

אמנון כהן: יושב פה גם יושב-ראש ועדת ביקורת של השלטון המקומי, של העירייה.

אמנון כהן: התייחסתם?

אמנון כהן: הוא התריע?

אמנון כהן: ראיתם לנכון להתערב בשלב כזה או אחר?

אמנון כהן: משרד מבקר המדינה הציע להביא מישהו – אני לא אומר חשב מלווה כי זה לא הגיע לשלב של גירעונות, אבל בחנתם?

אמנון כהן: ראיתם?

אמנון כהן: עשיתם איזושהי שיחה עם חושפי השחיתות?

אמנון כהן: עם ראש העיר?

אמנון כהן: עם הנהלת העיר אולי?

אמנון כהן: מי יכול לתת תשובה?

אמנון כהן: כי מנהל המחוז לא פה.

אמנון כהן: אתה המשנה למנכ"ל, בבקשה, שוקי אמרני.

<שוקי אמרני: אלכס שפול שנמצא פה הוא הממונה על המחוז בפועל, אבל אני אציג את עמדת המשרד.

<שוקי אמרני: כפי שאנחנו נוכחים לדעת – וגם נרשם בדוח מבקר המדינה – מדובר במשבר אמון קשה מאוד בין הדרג הנבחר לדרג המקצועי.

<שוקי אמרני: זאת סוגיה מאוד בעייתית, ולא זה המקום לדון בכל הנושאים שנובעים מכך ולגבי מידת המעורבות של משרד הפנים שנדרש לטפל ב-257 רשויות מקומיות.

<שוקי אמרני: נקודה נוספת שצריך לציין היא שאנחנו עוסקים בעירייה איתנה.

<שוקי אמרני: זאת כל התפיסה שבאה מבית המחוקקים שאומרת למשרד הפנים:

<שוקי אמרני: אל תשקיעו את האנרגיות בכל הרשויות המקומיות.

<שוקי אמרני: מכיוון שהמשאבים מצומצמים תתמקדו באלה שהם בעייתיים.

<שוקי אמרני: ואז אנחנו עושים עבודה, קובעים רשויות מסוימות כרשויות איתנות, ואומרים שלהן נותנים מרחב גדול יותר.

אמנון כהן: בסדר.

<שוקי אמרני: אני רוצה להמשיך.

אמנון כהן: בסדר, אני אתן לך.

יריב לוין: זה מאוד חשוב.

יריב לוין: זה העניין.

אמנון כהן: זאת מדיניות כללית, ואני מברך עליה.

אמנון כהן: אבל אם יתעורר באחת הרשויות האיתנות מתוך 50, נכון?

אמנון כהן: טיפלתי בחוק – יריב, אני לא מבין למה החוק שלך לא עבר.

יריב לוין: אני יכול לגלות לך - - -

<שוקי אמרני: אני אתייחס, אדוני היושב-ראש, למה שאתה אומר.

<שוקי אמרני: זאת סוגיה אחת מבחינת מידת המעורבות שלנו.

<שוקי אמרני: כמשרד הפנים לא היינו אדישים למה שקורה שם.

<שוקי אמרני: במסגרת המגבלות שבה עובדים כאן עובדים מקצועיים בסך-הכול שפנו לערכאות כאלה ואחרות, משרד מבקר המדינה נותן שם הגנות.

<שוקי אמרני: הנושאים האלה מגיעים לבית המשפט ונידונים.

<שוקי אמרני: חלקם מגיעים ליועץ המשפטי לממשלה, חלקם נחקרים על-ידי משטרת ישראל, וגם מבקר המדינה בודק את הנושאים.

<שוקי אמרני: במציאות מאוד מורכבת כזאת משרד הפנים נדרש להכריע באותו מאבק בין ראש העירייה לבין הדרג המקצועי, שהוא מאוד בעייתי - -

באסל גטאס: מה בעייתי, הדרג המקצועי?

דב חנין: לא, המאבק.

<שוקי אמרני: התכוונתי שהמאבק בעייתי.

מיקי רוזנטל: אבל אתם עשיתם איזושהי בדיקה?

<שוקי אמרני: כן.

מיקי רוזנטל: מה המסקנות שלה?

<שוקי אמרני: האנשים המקצועיים אצלנו, כולל במחוז, כולל מנהל המנהל לשלטון מקומי שנפגש גם עם היועצת המשפטית וגם עם הגזבר – גם אני נפגשתי עם הגזבר.

<שוקי אמרני: שוחחתי עם ראש העירייה, עשינו בדיקות כאלה ואחרות.

<שוקי אמרני: הסמכות היא בעיקר אצל הממונה על המחוז.

<שוקי אמרני: גם מנהל המנהל שישבתי איתו גם אתמול בערב, גם לפני חודש וחצי וגם לפני חודשים הגיע למסקנה שמאחר שמדובר כאן בסכסוך בין הדרג הנבחר לבין הדרג המקצועי, ומאחר שאנחנו לא חשים שהשירות לציבור נפגע באופן כזה - -

מיקי רוזנטל: זה לא מה שהמבקר חושב.

<שוקי אמרני: במקרה הזה אני חולק על האופן שמציג כאן גולן את הנושאים האלה.

<שוקי אמרני: אני חושב ששוגים כאן במקרה הזה.

מיקי רוזנטל: אין פגיעה באזרחים.

<שוקי אמרני: יש לנו 257 רשויות מקומיות, בחלקן קורים שם דברים שלא צריכים לקרות.

<שוקי אמרני: אנחנו משתדלים לבדוק.

<שוקי אמרני: אנחנו לא משטרה, ואין לנו סיירות של בדיקות.

מיקי רוזנטל: זה לא מה שהצהרתם בפרוטוקול ב-5 ביולי 2011.

מיקי רוזנטל: פה בוועדה השתתף חמוד סיאח שהוא הממונה על הרשויות - -

<חמוד סיאח: אני כאן.

מיקי רוזנטל: - - ועידו צ'פני שהוא הממונה על חיוב אישי.

מיקי רוזנטל: הוא אומר: "אנחנו נמצאים זה שנתיים בבדיקה, עוד לפני שהמבקר בדק.

מיקי רוזנטל: "אנחנו", משרד הפנים.

מיקי רוזנטל: "יש דברים חמורים מאוד, ויש סדרה לא קטנה של נושאים שמצויים בבדיקה שלנו.

מיקי רוזנטל: הבדיקה טרם הסתיימה".

מיקי רוזנטל: רק אתמול הגעתם למסקנה שאין אמת בטענות, ושאתם חלוקים?

<שוקי אמרני: לא אמרתי - -

אמנון כהן: לא, לא אמרו - -

מיקי רוזנטל: איפה המסקנות של מה שהבטחתם אז לוועדה?

מיקי רוזנטל: איפה זה?

מיקי רוזנטל: איפה החיוב האישי?

מיקי רוזנטל: איפה המסקנות?

<שוקי אמרני: סליחה, יש כאן ערבוב של דברים.

<שוקי אמרני: דבר ראשון, משרד הפנים מעסיק רואה חשבון כשעושים ביקורת בכל הרשויות המקומיות.

<שוקי אמרני: יש יחידה לחיוב אישי בראשותו של השופט זיילר ז"ל שבודקים את הדברים האלה.

<שוקי אמרני: ברגע שהם מגיעים למסקנה שהייתה הוצאה כספית שלא כדין, והשופט מגיע למסקנה חד וחלק – אז מטילים חיוב אישי.

<שוקי אמרני: במקרה הזה הממונה על המחוז עשה בדיקות מסוימות; מנהל מנהל השלטון המקומי עשה בדיקות, והגיעו למסקנה - -

אמנון כהן: מה עם 100,000?

אמנון כהן: מה נהיה איתם בסוף?

אמנון כהן: בלי ניהול תקין קיבלו את הכסף.

<שוקי אמרני: לא, הם לא משכו את הכסף.

אמנון כהן: מה נהיה?

אמנון כהן: בדקתם?

אמנון כהן: פה יש מחויבות אישית, אם כן.

אמנון כהן: מה נהיה עם זה?

אמנון כהן: מה נהיה עם ה-100,000?

אמנון כהן: הגזבר בחו"ל, ניצלו את ההזדמנות, לקחו את הכסף.

אמנון כהן: איפה הכסף?

<עופר לוי: כשחזרתי מחו"ל אחרי ארבעה ימים הצלחתי להציל את המצב.

<עופר לוי: התקשרתי למנהלת הבנק - -

<שמעון גפסו: אה, הצליח להציל את המצב.

<קריאות: - - -

אמנון כהן: יישר כוח.

דב חנין: ככה נראית לכם התנהלות?

דב חנין: באמת.

<עופר לוי: התקשרתי למנהלת הסניף ואמרתי לה שאם הצ'ק ייפרע - -

מיקי רוזנטל: המקרה הזה בסדר בעיניך?

מיקי רוזנטל: אני שואל אותך בכנות.

<עופר לוי: אני דרשתי ממנהלת הסניף – אמרתי לה שאני לא חתום על הצ'ק, ואם הצ'ק יכובד היא תשלם אותו מכיסה, והיא הצליחה לבטל אחרי ארבעה ימי עסקים.

<עופר לוי: זה אמתי, ואפשר לבדוק את זה.

אמנון כהן: הבנתי.

אמנון כהן: אתה לא הגעת לזה?

<אלכס שפול: לא קיבלנו שום פנייה בנושא הזה.

<חמוד סיאח: בנושא הזה לא הייתה אף פנייה למחוז.

אמנון כהן: מבקר העירייה לא שלח לכם שום דבר?

<חמוד סיאח: אתה שלחת למחוז?

<חמוד סיאח: תענה לי.

<עופר לוי: אני שלחתי למחוז.

<עופר לוי: אני גם נפגשתי במחוז וגורשתי בבושת פנים, גם אני וגם היועצת המשפטית, בנושא השכר של העובד שראש העיר סירב לחתום לכלל 901 עובדים וגמלאים של העירייה.

<עופר לוי: אגב, באיחור של שלושה ימים הם קיבלו ולא של יום אחד – במקום ב-9 בחודש, ב-12 בחודש, ורק לאחר החלטת בית המשפט.

<עופר לוי: הגענו למר חמוד, הוא סילק אותנו בבושת פנים וצרח עלינו בפרוזדור - -

<קריאה: נכון מאוד.

אמנון כהן: למה?

<עופר לוי: אני לא יודע למה.

<עופר לוי: כי ביקשנו את התערבותו.

<עופר לוי: אמרנו לו שאנשים הולכים הביתה - -

<חמוד סיאח: כל מילה שהוא אומר נכונה.

אמנון כהן: אני אתן לך.

<עופר לוי: אמרנו לו שאנשים הולכים הביתה ללא משכורת.

<עופר לוי: יש אנשים שיש להם משכנתאות.

<עופר לוי: אנשים בוכים.

<עופר לוי: אני מבקש את העזרה שלך.

<עופר לוי: גם אני וגם היועצת המשפטית הלכנו אליו – הוא גירש אותנו בבושת פנים.

אמנון כהן: ואז הלכתם לבית משפט?

<עופר לוי: לא, ההסתדרות הלכה, לא אנחנו.

אמנון כהן: מה אתה אומר?

<חמוד סיאח: אני מוכרח להתייחס.

<חמוד סיאח: אני כתבתי את זה בכתובים, וגם כאן אני פונה למבקר המדינה.

<חמוד סיאח: שני החבר'ה האלה, שומרי הסף, מגיעים אליי בשעה 11:30 באותו יום כשהמשפט צריך להתחיל ב-12:00 וזורקים לי נייר ואומרים לי, תחתום עליו על משכורות לעובדים.

<אולגה גורדון: אחרי שלוש תזכורות שנשלחו אליך.

<חמוד סיאח: סליחה, אני לא הפרעתי לך.

<חמוד סיאח: אני פשוט קורא לצוות של מבקר המדינה שישב בעירייה, ואני מעדכן אותם בנושא.

<חמוד סיאח: אני מוציא את זה בכתובים, ואף אחד לא מתייחס – לא מבקר המדינה - -

אמנון כהן: על מה?

<חמוד סיאח: שני שומרי סף שמגיעים אליי כשהמשפט צריך להיות בשעה 13:00, מגיעים אליי ב-11:30, שעה וחצי - - -

<שמואל גולן: חמוד, על מה אתה מדבר?

<שמואל גולן: בעניין הזה תסביר לי למה המחוז לא פעל?

<שמואל גולן: למה עובדים צריכים ללכת לבית משפט כדי לקבל כסף?

<שמואל גולן: אני אומר לך, למה צריך לעשות את זה?

<חמוד סיאח: באותו רגע שהם מפנים מכתב לממונה על המחוז – אנחנו עובדי מדינה, לא פוליטיקאים.

אמנון כהן: תגיד לי למה לא שילמו משכורת?

<חמוד סיאח: שומרי הסף שלנו – אם אתה מפנה אליי בעיה אני לא על כפתורים.

<חמוד סיאח: הממונה על המחוז לא זמין 24 שעות.

<חמוד סיאח: ואם הוא מפנה אליי היום בעיה ויום למחרת הוא פונה לבית משפט, ברגע שהוא מגיע לבית משפט - -

<אולגה גורדון: הבעיה הונחה לפתחכם לפני שהאירוע הזה קרה בכלל.

<קריאות: - - -

אמנון כהן: רגע, לא לדבר.

אמנון כהן: סליחה, אדוני, לא מתפרצים פה.

מיקי רוזנטל: לא עמדת גם בהבטחות שלך לוועדה הזאת.

אמנון כהן: מיקי, רגע אחד.

מיקי רוזנטל: גם בהבטחות שלך.

אמנון כהן: משרד הפנים, היועץ המשפטי של הוועדה מאיר את עיניי שיש לכם סמכות בחוק, לפי סעיף 141, שאם יש בעיה במועצה ולא משלמים שכר – והם פנו אליכם – אתם מן הדין חייבים לפתור את הבעיה.

אמנון כהן: אם לא פתרתם הם הולכים לכיוון אחר.

אמנון כהן: אבל אתם לא פתרתם את הבעיה.

אמנון כהן: לכן הם הכינו אופציה ללכת דרך ההסתדרות אם לא פתרתם.

אמנון כהן: אבל צריך לפתור את הבעיה של "אל תלין שכרו של עובד" – משכנתא, מכולת שכונתית.

אמנון כהן: לא תחכה ותסגור לו את הברז.

<שוקי אמרני: אדוני היושב ראש, אני מבקש כאן - -

אמנון כהן: אני צריך תשובה מבן אדם שמתעסק בזה.

<שוקי אמרני: הוא אמר מה שצריך להגיד.

אמנון כהן: למה הוא לא חתם?

דב חנין: זה לא מה שצריך להגיד.

דב חנין: מה שצריך להגיד זה שמשרד הפנים צריך לטפל.

<שוקי אמרני: אדוני היושב-ראש, אני רוצה להשיב לנושא של השכר - -

אמנון כהן: מר חמוד, כבודו מכיר את סעיף 141א?

אמנון כהן: אני מדבר אליך.

אמנון כהן: אתה צריך לתת לי עכשיו תשובות, לא לדבר עם שוקי.

אמנון כהן: כבודו מכיר מה כתוב ב-141א?

אמנון כהן: תגיד לי מה זה.

<חמוד סיאח: לא יודע.

דב חנין: זאת הבעיה.

מיקי רוזנטל: זה בדיוק העניין.

מיקי רוזנטל: לכן גם משרד הפנים לא מתערב בשערורייה.

אמנון כהן: אתה עברת פעם על החוק כדי לדעת מה הסמכות שלך – שכשאנשים לא מקבלים שכר אתה יכול להתערב ולא לזרוק אותם מהכיסא, אלא להגיד להם, בואו, מה הבעיה?

אמנון כהן: אתה יכולת למנוע את הליכתם – אל תעשה לי עם העיניים ככה, כי זה שכר של אנשים.

אמנון כהן: תקשיב טוב, אני אכתוב מכתב חריף לשר הפנים.

אמנון כהן: מי שלא יעשה את תפקידו כראוי וילין שכר של עובדים אני רואה את זה בחומרה רבה.

אמנון כהן: אני כותב מכתב חריף עכשיו שאתה צריך לשבת וללמוד את הסעיפים.

אמנון כהן: אם היית חותם על שכר היית מונע את אי תשלום השכר, והם לא היו הולכים לבית משפט.

אמנון כהן: הבנת את זה, אדוני?

אמנון כהן: אם לא ידעת אתה צריך ללמוד את העבודה שלך, אדוני.

אמנון כהן: אל תיכשל בתפקידך, אדוני.

אמנון כהן: לא לשלם שכר זה חמור מאוד.

אמנון כהן: אל תחייך.

אמנון כהן: לא ענית להם תשובה, זרקת אותם מהמדרגות.

<חמוד סיאח: אני אענה.

אמנון כהן: אל תענה, אתה כבר ענית.

אמנון כהן: ראיתי איך זלזלת בהתייחסות שלך.

אמנון כהן: אל תענה, ואני כותב מכתב חריף לשר הפנים.

אמנון כהן: חבר מועצה, בבקשה.

<שוקי אמרני: אני רק לא סיימתי.

אמנון כהן: אין תשובה לזה.

אמנון כהן: הוא אפילו לא מבין את הסעיף.

<שוקרי עוואדה: תודה על ההזדמנות להופיע כאן.

<שוקרי עוואדה: אני חבר מועצה.

<שוקרי עוואדה: קוראים לי שוקרי.

<שוקרי עוואדה: אני רופא פנימי במקצועי.

<שוקרי עוואדה: כאן זאת הצגה יפה.

<שוקרי עוואדה: דיברו כל הלא מעוניינים, והמעוניינים לא דיברו.

<שוקרי עוואדה: זה שיש עירייה איתנה זה לא אומר שהיא צריכה להפוך לדיקטטורה.

<שוקרי עוואדה: מה שיש בנצרת-עילית זאת דיקטטורה, לצערי.

<שוקרי עוואדה: פעם הגדרתי אותה במועצת העיר שראש העיר שלנו הפך להיות ג'עפר נומיירי של נצרת-עילית.

<שוקרי עוואדה: במשך 18 חודשים אחרי הבחירות הייתה קואליציה של 14 חברי מועצה.

<שוקרי עוואדה: במשך 18 חודשים לראש העיר הייתה קואליציה של 14 מתוך 17 חברי מועצה שנמשכה בדיוק 19 חודשים.

<שוקרי עוואדה: אחרי זה הקואליציה הזאת התפרקה וכוננה מחדש כעבור שבעה חודשים - -

אמנון כהן: אז מה קרה?

אמנון כהן: מה קשור?

<שוקרי עוואדה: - - לקואליציה של 11.

<שוקרי עוואדה: דהיינו הרוב של ראש העיר, כל הזמן היה לו רוב, ולהגיד כאן שכל הזמן הוא היה כאילו המסכן בתוך העירייה זה לא נכון.

אמנון כהן: מה זה קשור?

אמנון כהן: סליחה, אתה אל תנהל לי פה את העירייה עכשיו.

<שוקרי עוואדה: אני לא מנהל את העירייה.

אמנון כהן: זה גם לא מעניין אותי כמה חברי מועצה הם קואליציה-אופוזיציה.

אמנון כהן: לי יש עניין מהותי, מה יש לך להגיד בנושא הביקורת.

אמנון כהן: איך אתה קשור לנושא הביקורת?

אמנון כהן: איפה נחשפת לזה כאיש ציבור שנבחר?

אמנון כהן: זה מחר הציבור ירצה אותו – הציבור יקבע בנובמבר.

אמנון כהן: לא אכפת לי מה הרכב המועצה.

אמנון כהן: תגיד לי מבחינת ביקורת איפה נחשפת?

אמנון כהן: איפה גילית בעיה?

אמנון כהן: מתי באת לגזבר?

אמנון כהן: מתי באת לראש העיר?

אמנון כהן: התרעת?

אמנון כהן: שלחת מכתב למשרד הפנים כי גילית דברים?

אמנון כהן: זה מה שחשוב – זה מה שתגיד לי.

<שוקרי עוואדה: זה בדיוק מה שאני עומד להגיד, אדוני.

<שוקרי עוואדה: אני אנסה גם לקצר ולהיות חד.

<שוקרי עוואדה: במשך התקופה הזאת היו כל הזמן יחסים עכורים בין הנהלת העירייה לבין הסטטוטורים, וזה לא רק היועצת המשפטית והגזבר, אלא גם מבקר העירייה.

<שוקרי עוואדה: כולם מייצגי החוק.

<שוקרי עוואדה: דהיינו אנחנו כחברי מועצה – קואליציה-אופוזיציה – קיבלנו את החומר שמשום מה היה גם צריך להשקיע מאמץ כדי לקבל אותו ולהתריע על כל הליקויים האלה.

<שוקרי עוואדה: אני רוצה להגיד באופן בלתי משתמע לשני פנים שבכל ישיבות המועצה ראש העירייה סתם לסטטוטורים את הפה בצורה מעליבה, לא נתן לנו, לחברי המועצה, לשאול אותם, לפנות אליהם ישירות, ואמר שכל דרישה תעבור דרך לשכתו, ושאסור לנו לפנות ולשאול.

<שוקרי עוואדה: אנחנו פנינו בהרבה נושאים, והם יכולים להעיד על הדברים האלה.

<שוקרי עוואדה: הוא לא נתן לנו לעשות את זה, וכל הזמן היו השפלות כלפי הסטטוטורים ולא רק כלפי הסטטוטורים – כל עובד שהיה בעמדה מנוגדת לראש העיר, ראש העיר, לצערי הרב, השתמש בצורה כוחנית בתפקידו.

אמנון כהן: תודה.

אמנון כהן: עוד מישהו?

<עדי ברקו: כן, אני ברשותך.

<עדי ברקו: אני עדי ברקו.

<עדי ברקו: גם אני הייתי ממלא מקום כמו כבודו, ואני התפטרתי מתפקידי - -

<שמעון גפסו: פוטר.

<עדי ברקו: - - לאחר שראיתי את ההתנהלות הלא ראויה והלא מתאימה.

<עדי ברקו: אני ראיתי את זה ונחשפתי לזה ושלחתי מכתבים גם למשרד הפנים ולא נעניתי לאף התייחסות ממשרד הפנים.

אמנון כהן: למי פנית במשרד הפנים?

<עדי ברקו: פניתי למי שהיה לפני כן, יוסי בראון; פניתי לחמוד, ישבנו בישיבות שם - -

אמנון כהן: קיבלתם מכתבים?

אמנון כהן: מי יכול לענות ממשרד הפנים?

אמנון כהן: משרד הפנים, מי קיבל מכתבים?

אמנון כהן: למה לא עניתם?

<חמוד סיאח: אין מכתב שהמחוז קיבל ולא ענינו לו.

<קריאות: - - -

<עדי ברקו: ברשותך, אדוני, יושב-ראש הוועדה, הנפגעים העיקריים היום בנצרת-עילית זה לא שומרי הסף ולא הנבחרים – זאת נצרת עילית שנפגעת, תושביה נפגעים, תושביה בורחים- -

אמנון כהן: הם יקבעו.

<עדי ברקו: הם אלה שיקבעו ולצערי.

אמנון כהן: מי אדוני?

<זאב הרטמן: שמי זאב הרטמן, אני חבר מועצת העירייה וחבר ועדת הביקורת.

<זאב הרטמן: אנחנו מעת לעת מבקשים לזמן ישיבת מועצה שלא מן המניין.

<זאב הרטמן: ראש העיר לא מבצע את מה שמוטל עליו.

<זאב הרטמן: על-פי חוק אני הולך למשרד הפנים כי תוך שבעה ימים הם צריכים לכנס אצל הממונה על המחוז ישיבה.

<זאב הרטמן: הם לא מכנסים.

<זאב הרטמן: אני יכול לספר לך ולשלוח אליך, אדוני, לפחות 15 עתירות מנהליות לבית המשפט המחוזי.

<זאב הרטמן: רק באמצעות בית המשפט אנחנו מצליחים לגרום לכך - -

אמנון כהן: שוקי, שומע?

<זאב הרטמן: - - ואומר לי ראש העיר: משרד הפנים הוא בכיס שלי, אני עושה מה שאני רוצה, אני שולט - -

מיקי רוזנטל: וככה זה נראה.

<זאב הרטמן: עוד דבר.

<זאב הרטמן: אתה תוציא את הכסף שלך – יבוא שלב שאתה תישבר.

<זאב הרטמן: עד כדי כך שנשיא בית המשפט, השופט דוד חשין שעזב אותנו לטוב ירושלים, אמר לראש העירייה שהוא נתן הוראה שכל תיק של נצרת עילית יגיע אליו אישית, והוא יתחיל להשית עליו, על ראש העיר, את ההוצאות.

<זאב הרטמן: משפט אחרון לסיכום: אין לי טענות לגבי ראש העיר.

<זאב הרטמן: זה האיש, זאת ההתנהלות שלו.

<זאב הרטמן: יש לי טענות לרגולטור שהוא משרד הפנים.

<זאב הרטמן: משרד הפנים לא סופר אותנו, הוא לא רואה אותנו, הוא לא מקשיב לנו, הוא לא עונה לנו למכתבים – הוא פשוט מתעלם.

<זאב הרטמן: הוא רשת ביטחון של ראש העיר לכל דבר ועניין.

אמנון כהן: תודה רבה.

אמנון כהן: חבר הכנסת באסל גטאס, בבקשה.

אמנון כהן: תגיד קודם כול את ניגוד האינטרסים.

אמנון כהן: זה חשוב לפרוטוקול.

באסל גטאס: אח שלי ד"ר ראיד גאטס, רופא אף אוזן גרון - -

אמנון כהן: תמשיך לעבוד כמו שצריך, זה לא ניגוד עניינים.

באסל גטאס: - - הוא חבר עירייה.

<קריאה: הוא חבר עירייה לפניך, באסל.

באסל גטאס: לפני שהפכתי להיות חבר כנסת.

אמנון כהן: בזכותו הפכת.

מיקי רוזנטל: לפי החוק, אם תהיה פה הצבעה אסור לך להצביע.

אמנון כהן: אין פה הצבעה.

מיקי רוזנטל: אני אומר לך, אני מכיר את החוק.

מיקי רוזנטל: שלא תיכשל.

אמנון כהן: אתה גם נבחרת בזכותו.

מיקי רוזנטל: שלא תיכשל, שלא תיכשל.

באסל גטאס: לוועדה הזאת צריכה להיות עמדה בעניין הכבוד הראוי שצריך לתת לדוח מבקר המדינה.

באסל גטאס: כשראש העיר, לא רק במה שהוא כתב כאן, אלא כפי שהתבטא, יש עמדה מעליבה – "העלבה" זאת לא המילה הנכונה – התייחסות לא ראויה לכל מוסד הביקורת - -

אמנון כהן: הוא לקח את המילים האלה חזרה.

באסל גטאס: הוא כתב את זה.

מיקי רוזנטל: הוא לא חזר בו.

מיקי רוזנטל: אני מבקש לחזור שהוא אמר על הדוח הזה שהוא גיבוב של שטויות.

אמנון כהן: הוא לא אמר את זה, אני לא ראיתי.

באסל גטאס: הוא אומר שלא צריך להיות מוסד מבקר המדינה.

באסל גטאס: הוא כבר מתערב בעניין שברומו של עולם, במבנה החוקתי של המדינה.

באסל גטאס: לנו צריכה להיות עמדה לפני שנכנסים לפרטים של הביקורת.

באסל גטאס: לוועדת ביקורת המדינה צריכה להיות עמדה אתית חזקה ואיתנה שלא ככה מגיבים.

באסל גטאס: גדולים ממך וראויים ממך היו נושא למבקר המדינה, כולל ראשי ממשלות, כולל שרים, והם לא הגיבו בצורה כזאת.

באסל גטאס: אין לי תיאור למידת החוצפה שאתה מתייחס לדוח הביקורת של מבקר המדינה.

באסל גטאס: הוועדה צריכה לנקוט עמדה שדוחות מבקר המדינה הם ראויים, וכשהוא מגן על שומרי הסף או נותן להם צו הגנה – שאחד כבר יצא ואחד כבר בדרך – זה לא סתם.

באסל גטאס: כבוד היושב ראש, אפילו שמעתי נימה קצת סרקסטית בדבריך - -

אמנון כהן: שמה?

באסל גטאס: - - כאילו הוא מוציא בקלות צווים כאלה.

אמנון כהן: אמרתי שלא כדאי להוציא צווים כאלה.

באסל גטאס: אבל אם כבר יצאו זה אומר דרשני על חומרת המצב בעירייה.

באסל גטאס: אנחנו פה צריכים להיות שומרי הסף של שומרי הסף, לא להתייחס בקלות כאילו יש שני צדדים ואווירה עכורה ובאים לפתור קונפליקט.

אמנון כהן: אני חייב לסיים.

אמנון כהן: בקצרה, ונסכם את הדיון.

דב חנין: אדוני היושב-ראש, אני מכיר את עבודת מבקר המדינה ומשרדו בכלל ובנושאים של רשויות המקומיות.

דב חנין: העבודה של מבקר המדינה בענייני רשויות מקומיות היא עבודה מאוד זהירה ומאוד קפדנית.

דב חנין: לפעמים זה אפילו יוצר תסכול אצל אנשים שפונים כי המערכת של מבקר המדינה מקפידה על זהירות ועל קפדנות ועל בדיקה בשבע עיניים של כל סוגיה שמגיעה לפני שהיא מביעה עמדה.

דב חנין: לכן קודם כול אדוני היושב-ראש, אנחנו צריכים להביע הערכה גדולה לעבודתו של משרד המבקר בכל הסוגיה של מה שמתנהל בנצרת-עילית.

דב חנין: לגופם של הדברים פה נאמרו כמה דברים חמורים – אני לא אתייחס לכולם.

דב חנין: אבל ברור לגמרי שגם גם עירייה איתנה היא לא מרחב חסינות.

דב חנין: יש דין ויש דיין, ויש דרגים מקצועיים ויש מערכות מקצועיות.

דב חנין: ואם מייצרים מצב שהדרגים המקצועיים מרגישים שדורסים אותם אנחנו נמצאים בסיטואציה בלתי אפשרית.

דב חנין: גם משרד הפנים צריך לפעול בעניין הזה, עם כל ההערכה למבקר המדינה.

דב חנין: מבקר המדינה עושה את עבודתו, אבל כאשר אתם רואים שהדרג המקצועי מרגיש שהוא נדרס ונרמס יש בעיה.

דב חנין: מי שישלם על הבעיה הזאת בסופו של דבר הם התושבים והאזרחים והעיר נצרת-עילית.

דב חנין: לכן אדוני היושב-ראש, אני מציע לסכם שנקיים פה דיון המשך בנושא הזה.

דב חנין: אנחנו לא יכולים להוריד את סוגית נצרת עילית מהשולחן שלנו.

דב חנין: הבעיות היום רק נפתחו.

דב חנין: אדוני ראש העירייה, אני אשמח לקרוא את החומר שהבאת בפנינו הבוקר.

<שמעון גפסו: קיבלת.

דב חנין: אני אקרא את זה בעיון.

דב חנין: אבל כדי שאני אהיה רציני וכולנו נהיה רציניים צריך לקבוע דיון המשך כדי שנוכל להתייחס לדברים לעומקם.

אמנון כהן: תודה.

אמנון כהן: חבר הכנסת יריב לוין, בבקשה.

יריב לוין: אני מצטרף לדברים של חבר הכנסת חנין בעניין מבקר המדינה.

יריב לוין: מבקר המדינה עושה מלאכה נאמנה ואף אחד לא חולק על העניין הזה.

יריב לוין: אבל אני חושב שיש לנו ויכוח תפיסתי, ואני חושב שזה חשוב כי זה חורג מגדר העניין הנקודתי הזה.

יריב לוין: לדעתי, יש ויכוח תפיסתי בסיסי שיכול להיות שצריך ללבן אותו.

יריב לוין: בעיניי עצמאות השלטון המקומי ועצמאות של נבחר ציבור זה עניין מהותי, והמציאות היא כזאת היום שהרשויות המקומיות הן תחת מערכות של פיקוח בלמים ואישורים שגורמת למצב שהמערכת מצד אחד נתקעת ומצד שני מסתבר שהפיקוח לא מספיק יעיל כי בהרבה רשויות מקומיות יש בעיות קשות מאוד.

יריב לוין: לכן אני – והיושב-ראש מכיר את זה כי הוא היה יושב-ראש ועדת הפנים – הובלתי פה יחד עם חבר הכנסת בילסקי הצעת חוק שעברה כבר בקריאה ראשונה, ואני מקווה שנשלים אותה בכנסת הזאת, שמעניקה הרבה יותר סמכויות והרבה יותר מרחב פעולה לראשי הרשויות, לנבחרי הציבור ברשויות ומבטיחה שהתשומות של הפיקוח ילכו למקומות שבהם הדבר הזה נדרש, שבהם יש באמת בעיות, ושם אפשר יהיה לפתור אותן.

יריב לוין: לדעתי, כאשר נוצר עימות מן הסוג הזה בין ראש העיר לבין פקידיו – והעימות הזה נמשך כבר שנים, לא שבוע ולא שבועיים – בסוף הפתרון הוא שאחד הצדדים ילך הביתה, ולא יעזור שום דבר.

יריב לוין: לשיטתי, לא יכול להיות שמי שילך הביתה הוא נבחר הציבור.

יריב לוין: את נבחר הציבור שולחים הביתה בבחירות.

מיקי רוזנטל: אלא אם כן הוא עבר עבירות פליליות.

יריב לוין: תאמין לי, אני אתייחס.

יריב לוין: דעתי לא שונה משלך בעניין הזה, זה הרי ברור.

יריב לוין: במקום כזה גם כאשר הדברים נמשכים, לו החקירה הייתה מתמצה אחרי שנה היינו יודעים: אם עבר עבירות פליליות והיה מועמד לדין והיה מורשע – העניין היה נגמר בזה - -

באסל גטאס: יש המלצת משטרה.

יריב לוין: - - ואם היה מזוכה העניין היה נגמר בזה.

<שמעון גפסו: מר גטאס, חבל שאתה לא קורא נכון.

יריב לוין: - - אבל המצב הלא תקין שבמשך שנים מתנהלת חקירה ואין הכרעה, ובינתיים העירייה משותקת לחלוטין – אם אתה שואל אותי, מר גולן – זה חייב לבוא לידי ביטוי בדוח שלכם כי פה טמון שורש הרע בכל הסיפור הזה.

יריב לוין: אם מזה המצב נדמה לי שבברירה הזאת נדמה לי שאת ראש העיר מחליפים בבחירות, ואם עובדי הציבור שמזווית ראייתם – ואני מאמין להם – עושים את מה שהם חושבים לנכון, אבל הגיעו לדד-אנד בחוסר יכולת עבודה שאי אפשר לשקם אותה, אז אין ברירה, והם צריכים להיות אלה שמפנים את מקומם במצב הזה.

יריב לוין: כי להשאיר עירייה חמש שנים, קדנציה שלמה, במצב הזה זה פוגע, כפי שאמר כאן קודם חבר הכנסת חנין, קודם כול ולפני הכול בציבור ובאנשים.

יריב לוין: אני אעיר עוד הערה חשובה אחת, והיא מתחברת לדברים שנאמרו בהתחלה.

יריב לוין: הפתרונות שהוצעו כאן, של חשב מלווה וכן הלאה, עומדים בניגוד מוחלט לתפיסתי, ולדעתי היא לא רק תפיסתי, שלפיה אתה לא מחליף את ראש העיר ומעקר את סמכויותיו במקום שיש לו ויכוח עם הדרג המקצועי שלו.

יריב לוין: זה לא הפתרון כדי להסדיר את הוויכוח הזה.

יריב לוין: בעניין הזה מאחר שאני בטוח שאתם באמת באים ממקום לגמרי ענייני חשוב שתעשו חשיבה מחודשת איך רואים את כל התמונה הזאת; שתהיה התייחסות לעובדה שהחקירות לא מסתיימות, שתהיה התייחסות לעובדה שבסוף צריך לתת לראש העיר לתפקד ולקבל את הייעוץ ולהעביר את ההחלטות ולעבוד בצורה מסודרת.

יריב לוין: אני אומר כאן, ובזה אסיים: אם היו דברים פליליים צריך לסיים את החקירה המשטרתית וצריך להכריע בהם.

יריב לוין: בלתי נסבל שחמש שנים מתנהלת חקירה משטרתית, והנה אנחנו כבר באים בפתח הבחירות החדשות, ותשובה עדיין אין.

יריב לוין: זה לא יכול להיות.

אמנון כהן: תודה.

מיקי רוזנטל: אני רק רוצה לתקן לפרוטוקול: החקירה המשטרתית הסתיימה, ויש המלצה להעמיד לדין את מר גפסו - -

יריב לוין: - - - כמה שנים לקח לסיים אותה?

מיקי רוזנטל: זה חשוב.

מיקי רוזנטל: העובדות חשובות.

יריב לוין: כמה שנים לקח?

מיקי רוזנטל: הרבה מדי.

מיקי רוזנטל: יריב, יש לנו מעט מאוד חילוקי דעות.

מיקי רוזנטל: אני מסכים עם יריב שראש העירייה צריך למשול.

מיקי רוזנטל: הבעיה היא רק שבמקרה הזה האנשים היחידים, הגורם האובייקטיבי היחיד שבדק את העובדות זה מבקר המדינה, פרקליטות המדינה שבוחנת את זה.

מיקי רוזנטל: משרד הפנים כשל.

מיקי רוזנטל: כי הבטחתם לפני שנתיים לבדוק, ומי שבדק זה מבקר המדינה.

מיקי רוזנטל: ואמון עליי מבקר המדינה שהוא בודק.

מיקי רוזנטל: ולפי הבדיקה של מבקר המדינה יש בעיות בהתנהלות העירייה, ושומרי הסף אכן מילאו את תפקידם כיאות והתריעו.

מיקי רוזנטל: למשל, רק דוגמה אחת:

מיקי רוזנטל: אם ראש העיר חתם על צו שמאפשר לאולם אירועים לפעול שלא כדין - -

<שמעון גפסו: אבל זה לא מדויק.

מיקי רוזנטל: שנייה אחת, אדוני.

מיקי רוזנטל: אני שמעתי אותך.

מיקי רוזנטל: תמתין עד שתסיים.

מיקי רוזנטל: ראש העיר חתם על אפשרות למקום לפעול ללא רישיון.

מיקי רוזנטל: המקום הזה עלול לסכן בני אדם, ואחר כך יבואו וישאלו למה לא עשינו כלום – האנשים האלה עומדים ומתריעים שיש לפעול לפי החוק.

מיקי רוזנטל: אני מסכים שיש לפתור את הבעיה, אבל הפתרון לא הולך אוטומטית לטובת ראש העיר.

מיקי רוזנטל: אם הגוף המוסמך בדק ומצא שראש העיר פעל שלא כדין בהרבה מאוד מקרים אולי המדינה תפעיל את סמכותה וצריך לשקול באמת שבמקרה הזה ילווה אותו מישהו כי הוא איש שיש לו, לפחות לפי החשדות- -

יריב לוין: - - -

מיקי רוזנטל: - - נטיות עברייניות חמורות מאוד.

אמנון כהן: תודה.

אמנון כהן: לא.

<שמעון גפסו: תודה, "בולדוזר".

מיקי רוזנטל: זה לא אני אמרתי, זה משטרת ישראל אמרה.

יריב לוין: יש אנשים זכאים, אין - - -

מיקי רוזנטל: לפי החשד.

יריב לוין: בדמוקרטיה - - -

מיקי רוזנטל: יש חשדות כאלה, מה לעשות?

יריב לוין: - - -

אמנון כהן: אני מסכם את הדיון.

אמנון כהן: מבחינתי כולם כשרים כל עוד לא הוכח אחרת.

יריב לוין: נכון, ודאי.

אמנון כהן: לכן לא נטיל דופי באף אחד.

אמנון כהן: לפני סיכום – ראש העיר בדק מאיזו תקופה הקונסוליה עובדת.

אמנון כהן: שאלתי את היועצת המשפטית אם גם קודם היא טיפלה בזה.

אמנון כהן: אז משנות ה-90 הקונסוליה הזאת באה והולכת כל תקופה.

אמנון כהן: לכן תמוה למה בפעם הקודמת - -

<אולגה גורדון: לא בבניין העירייה.

<אולגה גורדון: הדגשתי.

<שמעון גפסו: בבניין העירייה, באגף הקליטה.

אמנון כהן: באגף הקליטה, כתוב לי פה.

<שמעון גפסו: אגף הקליטה זה לא בניין העירייה?

אמנון כהן: אולי היית עסוקה בדברים אחרים, אבל זה היה עובדתית.

<אולגה גורדון: אני אומרת עובדתית שראש העיר יציג מסמך אחד שתומך בעובדות שהוא טוען.

<שמעון גפסו: יש תמונות.

<שמעון גפסו: אנחנו נעביר לך היום.

<אולגה גורדון: תעביר לי את המידע, אני אשמח לבדוק אותו.

אמנון כהן: את יכולה לבדוק, את היית לפניו שם.

אמנון כהן: את 17 שנה שם.

אמנון כהן: אני רוצה לסכם.

<שמואל גולן: אפשר דקה?

אמנון כהן: אמרת שעה.

<שמואל גולן: לא, לא.

אמנון כהן: תן לי לעשות את העבודה.

אמנון כהן: אני יודע לעשות את העבודה טוב.

אמנון כהן: אני מאוד מוכשר בדברים האלה.

<שמואל גולן: אני יודע, יש לי כבר ניסיון ארוך אתך.

<שמואל גולן: שנייה אחת אני חייב להגיד.

<שמואל גולן: העניין לא רק מתבטא במה שהצגנו פה במערכת היחסים העכורה ולא טובה וצריך לפתור אותה.

<שמואל גולן: אף אחד לא אומר שלא.

<שמואל גולן: אנחנו אומרים שצריך לפתור את זה.

<שמואל גולן: אני גם חושב שאמרתי את זה.

<שמואל גולן: זאת לא סמכות שלנו, זה לא תפקיד שלנו, לעשות את זה.

<שמואל גולן: התפקיד שלנו הוא להתריע ולהגיד, רבותיי, אי אפשר ככה להמשיך.

<שמואל גולן: לעניין הזה יש משרד הפנים, יש לו הכלים לעניין.

<שמואל גולן: אני זרקתי חשב, אבל זה לא חייב להיות חשב.

<שמואל גולן: יחד עם זאת - -

אמנון כהן: לא, לא, זהו.

אמנון כהן: אני חייב ללכת למליאה.

<שמואל גולן: אבל אתה חייב לראות את ההתנהלות וההתבטאות אחרי זה כלפי מוסד מבקר המדינה.

<שמואל גולן: בעניין הזה הוא צריך להגיד - - -

מיקי רוזנטל: אני יכול להגיד משהו - - - על ההתבטאות כלפי מבקר המדינה?

אמנון כהן: הוא חזר בו, ראיתי.

מיקי רוזנטל: לא, הוא לא חזר בו.

<שוקי אמרני: אדוני היושב-ראש, לעומת מה שאמר כאן חבר הכנסת, משרד הפנים ערך ביקורת.

<שוקי אמרני: כל שנה הוא עושה בעירייה הזאת.

<שוקי אמרני: הדוח הזה נבדק על-ידי הוועדה בראשותו של זיילר - -

מיקי רוזנטל: איך אתה פותר את הבעיה שהציג משרד מבקר המדינה?

<שוקי אמרני: אדוני, חבר הכנסת, אתה אומר עובדה לא נכונה.

<שוקי אמרני: אנחנו עשינו בדיקות באמצעות רואה חשבון - - -

אמנון כהן: תודה, תודה.

מיקי רוזנטל: מה המסקנה?

<שוקי אמרני: המסקנה נכון לשופט הוועדה לחיוב אישי זיילר שהחליט שאין לעשות עם זה כלום.

מיקי רוזנטל: מה עושים עם המצב שמבקר המדינה מתאר שיתוק בעירייה?

מיקי רוזנטל: מה אתם עושים?

אמנון כהן: משפט אחד לך, משרד מבקר המדינה.

אמנון כהן: אחרי שבדקתם את כל הדברים חשוב לשמוע את זה אחרי ששמעתם את כל הדברים.

אמנון כהן: הדוח חשוב וחמור.

אמנון כהן: אני מוטרד עכשיו.

אמנון כהן: אני שומע את חושפי השחיתות – ראש העיר מושחת?

אמנון כהן: שאני אהיה רגוע.

<שמואל גולן: חס וחלילה.

<שמואל גולן: הוא לא מושחת ולא אמרנו דבר כזה, וגם לא נגיד דבר כזה.

אמנון כהן: קודם כול אני אהיה רגוע.

אמנון כהן: לסיכום הדיון – אם מישהו רוצה להוסיף אני כמובן אשמח.

אמנון כהן: ראשית אנחנו חייבים להאמין ומאמינים במוסד מבקר המדינה ומאחלים לכם הצלחה.

אמנון כהן: אוי ואבוי אם לא תהיו כאלה כי אז נצטרך לחפש אתכם באמת.

אמנון כהן: יישר כוח על העבודה שעשיתם בנושא הזה ובנושאים אחרים.

אמנון כהן: אני מבקש מכבוד ראש העיר, קח את הביקורת באופן חיובי, תעבור על כל פסיק, תקים צוות, תשתף את מי שצריך.

אמנון כהן: אני מבקש שתתקן את כל הליקויים – זה מה שהכי חשוב לנו.

אמנון כהן: לגבי האווירה העכורה – כולנו רואים.

אמנון כהן: אני לא יודע מה אתם צריכים לעשות, אבל צריך לשקול - -

מיקי רוזנטל: לא הם, זה משרד הפנים צריך לעשות.

אמנון כהן: אני מדבר על ההגנה על חושפי שחיתות – להמשיך ככה לעבוד, אני לא יודע.

אמנון כהן: את ראש העיר יבחרו באוקטובר.

אמנון כהן: לכן אני מצטרף לבקשות של חברי הכנסת לשקול שנית אם אפשר להמשיך לעבוד.

אמנון כהן: גם לחושפי השחיתות לא נעים לעבוד בצורה כזאת כי הם רוצים לתת מעצמם, עושים את העבודה.

אמנון כהן: אבל כל היום להתעסק בתקשורת במקום בעשייה ולהתעסק כל הזמן במה הוא אמר, מה אני אגיד, מה אני אגיב במקום לעבוד בשביל הציבור לא בריא לציבור, לא בריא לאלה ששלחו אותם.

אמנון כהן: לכן צריך למצוא את המינוח הזה.

אמנון כהן: להוריד או לא להוריד – תשקלו אתם.

אמנון כהן: כלפי משרד הפנים יש לי ביקורת קשה - -

באסל גטאס: מי זה אתם?

אמנון כהן: אני מדבר על ההגנה בחושפי שחיתות.

אמנון כהן: צריך להקשיב מההתחלה ועד הסוף.

אמנון כהן: בנושא משרד הפנים – אישית כיושב-ראש ועדה שכר, גם לפי ההלכה, אסור להלין אפילו ביום אחד, אלא אם כן היו תקופות שלא היו תקציבים לראשי רשויות והנושא הזה היה בבעיה.

אמנון כהן: מאז שש"ס הייתה שם תמיד דאגנו שהשכר ישולם בזמן.

אמנון כהן: בתקופת פורז לא היה אכפת לו שהשכר לא ישולם 8-7 חודשים.

אמנון כהן: לכן הרגישות היא גבוהה מאוד.

אמנון כהן: אני מתריע, אבל אני מכיר את שר הפנים הנוכחי.

אמנון כהן: אף על פי שהוא מהליכוד הוא בחור טוב, ויש לו רגישות לא פחותה לזה.

אמנון כהן: אני רק אומר לחושפי השחיתות שכשהגעתם למחוז ולא נעניתם, הייתם אמורים לפנות גם למעלה, ואני בטוח שהייתם מקבלים מזור או משוקי או מהשר לגבי השכר כי זה הנושא הראשון שפניתם לגביו.

אמנון כהן: כמובן, בנושא התנהלות.

אמנון כהן: אני ראיתי שמחוז לא התנהל ולא קיבל את בקשתם או בכלל לא התערב בדיונים של המועצה – רצו או לא רצו, לחברי המועצה יש דרך.

אמנון כהן: אם יש בעיה עם ראש עיר מסוים הם יכולים לפנות למחוז שיאשרו, ולא צריך להגיע לבית משפט על כל דבר.

<זאב הרטמן: אדוני היושב-ראש, מלשכת השר קיבלנו אישור שהמכתב התקבל.

<זאב הרטמן: זהו.

אמנון כהן: לכן הוא לא שר הפנים עכשיו.

אמנון כהן: סליחה.

אמנון כהן: זה בבדיחותא, כן?

אמנון כהן: אני פונה לשר הפנים שירענן את הנהלים לגבי סעיף 141 בכל המחוזות.

אמנון כהן: אני עוד אומר שלא מקובל שאנשי מקצוע מתריעים בפני נציג של משרד הפנים, ואני מבקש שגם חמוד סיאח לא יעשה בהינף יד ככה כאילו אני אעבור.

אמנון כהן: חמור מאוד מה שעשיתם; חמור מאוד שלא התערבתם; חמור מאוד שלא אישרתם את השכר, וחמור מאוד שכל הבקשות של בעל המחוז לא מטופלות, לא שולחים תשובה.

אמנון כהן: לכן אני מתריע שמשרד הפנים יכתוב לרענן את הזיכרונות.

אמנון כהן: מכתבים צריכים לקבל תשובות תוך 21 יום כמו שאומר התקשי"ר.

אמנון כהן: לא לזלזל באף אחד.

אמנון כהן: נבחר ציבור, גם אם הוא איש אופוזיציה, הוא עדיין נבחר ציבור, הוא חייב לעשות את מלאכתו נאמנה, ואם הוא נתקל בקוי מול ראש העיר זה הכלי שלו לעבור למשרד הפנים במחוז, לנציגי משרד הפנים, ואם לא למחוז אז לשר הפנים.

אמנון כהן: לכן אנחנו צריכים לתת את כל הכלים כדי שיעשו את מלאכתם נאמנה, כי אם לא הם ייכשלו בעבודתם ולא עשה את עבודתו כראוי.

אמנון כהן: לכן הנושא הזה חשוב.

אמנון כהן: אנחנו נדבר עכשיו במליאה עם שר הפנים שירענן את השורות.

אמנון כהן: גם שם שלא ייתן מכתבים לשומרי סף, אלא ירענן את השורות, אם צריך גם שם לרענן שורות.

אמנון כהן: כמובן, אנחנו צריכים לתת מענה לאזרחי מדינת ישראל הן ברמה המוניציפלית והן ברמה של השלטון המרכזי, שהכול יבוא על מקומו כראוי.

אמנון כהן: אני גם שוקל לקיים דיון מעמיק יותר.

אמנון כהן: אנחנו ניתן להם זמן לתקן את הליקויים, ואני גם אתייעץ עם המבקר ואנחנו נצטרך את השתתפותו בעוד דוח עב-כרס על השלטון המקומי.

אמנון כהן: אמרתי שנעשה דיונים גם בערים אחרות וגם בנושא הזה.

אמנון כהן: כבוד ראש העיר, אנחנו מבקשים שתשנס מותניים במשך חודש-חודשיים, תקים גוף - -

<שמעון גפסו: יש.

אמנון כהן: - - מה שהקמת.

אמנון כהן: אנחנו גם רוצים באופן שוטף לקבל.

אמנון כהן: חברי הוועדה יקבלו במיילים.

אמנון כהן: אני רוצה לדעת מה תיקנתם בדוח, ואיפה זה עומד.

אמנון כהן: אנחנו נשקול, כמובן, לקיים דיון נוסף להמשך תיקון הליקויים.

אמנון כהן: תודה רבה, הישיבה נעולה.